recursal/SuperWikiNEXT-32B huggingface dataset:
扶箕場景
蘭陽博物館所展示鸞臺與鸞筆
**扶箕**，占卜一種，乩一種，至初用箕而名。請上身，問鬼問仙問神明疑事，求未知。宗教之內，就同神明傳達方式。

變化形式好多。至初請神上身用箕插箸當筆，喺沙上推搖生字跡，從而由字判斷出仙機。咁推斷南北朝就有。

另有紫姑傳說，坊間婦人喺廁前，喺豬欄前，設壇請紫姑，紫姑偶像會郁唔郁來判斷。有啲又有射鈎，有啲就有糞箕推圖。

大宋科舉盛，問紫姑占卜就有好多，然而婦人方式已唔能滿足讀書人，有啲請鬼上身，琴棋書畫乜都曉，依啲叫唔叫得扶箕。

後尾紫姑同扶箕合流，變得定形，亦唔用箕，就改為丫形筆。箕乩同音，大明開始寫**扶乩**，史料有話連皇帝都用。大清時科舉問試題又有，做官就問前程，大小事問都問卜。出名如葉名琛，英法聯軍攻打廣州，親自扶箕問卜呂洞賓，問出十五日無事，乜都唔做，結果戰敗被俘。扶箕至常見有詩文，甚至有勸世文寫成書，有少量繪畫，要睇在場人曉乜。扶箕一直流行到民國，無晒科舉讀書人而沒落，在場人唔曉詩文就無得搞。

扶箕好多喺廟，然屋企一樣可以設壇。

請紫姑叫**卜紫姑**。事實唔一定紫姑，各家仙人都有，叫**請仙**。記載有好多，請到唔同鬼，各有會講自己來歷。有啲請特定神祇，如呂祖，如關帝等。有一種請到鸞，因而叫**扶鸞**。因而又有叫**揮鸞**、**飛鸞**、**拜鸞**。用筆寫，又叫**降筆**。用架，叫**架乩**。

攷
-

1. ↑  〈1948年於北京舉行的一次秘密宗教扶乩〉 (PDF). 原先內容歸檔 (PDF)喺2022-03-05.
2. ↑  《扶箕迷信底研究》. `{{cite book}}`: Invalid `|display-authors=許地山` (help)
大堂
**美獅美高梅**（粵拼：mei5 si1 mei5 gou1 mui4；葡文／英文：**MGM Cotai**），係位於澳門路氹城嘅一座酒店連賭場建築，响2018年2月13號開幕。

呢個架步用咗港幣二百六十億整成，佔地四百萬平方呎，外觀設計得好似堆疊起嚟嘅珠寶盒，部件之間有位通窿，門口擺咗件高十一米重三十八噸嘅獅子雕塑，貼滿金箔。

設施
--

酒店大樓有兩座，高30層至36層，家陣有1,418間客房，檔次為五星級。

响2021年12月31號時，**美獅美高梅娛樂場**（英文／葡文：**Casino MGM Cotai**）嘅樓面面積約為27,696平方米，有839架老虎機及263張賭枱。

**美高梅劇院**（英文：**MGM Theater**）係亞洲首個多元化動感劇院，可以容納二千個觀眾，啲座椅有多過10種變化形態，LED顯示屏嘅面積為九百平方米——像素為冠絶於所有劇院嘅二千八百萬，亦設駐場表演。「視博廣場」係個無柱式結構，會因應時間、天氣及客人舉動而改變氣氛，又裝咗地球上最大嘅室內固定LED屏幕，會展示數碼藝術作品，重設有世界上最大嘅室內藝術花園「自然之藝」，所種植物超過十萬棵，品種唔止二千（包括二百多種蘭花），有大把係澳門及香港嘅原生品種。「美獅美高梅藝術收藏」展示逾三百件古今亞洲藝術品。呢座嘢嘅會議場地有二千八百七十平方米。

意外
--

喺地盤度，响2014年12月16號黃昏，有一大堆鐵片由高處下跌，𢱕傷咗兩個大陸男紥鐵工人——其中一個38歲，姓崔，個頭重傷；另外嗰個26歲，姓黃，整親膊頭及腳——均由救傷車車咗去醫院。

响2015年3月6號朝早10點，喺地盤度，由於斷咗吊鏈，一個由天秤吊住嘅水泥泵，傾側下墜，擊中咗個54歲趙姓內地男工。佢頭部重創，小腿亦骨折，被送到醫院搶救，延至中午不治。

地盤當中有架吊船，似乎由於機械失靈而翻側，令上面嘅兩個抹玻璃工人受傷入院——其中一個跌咗落街，傷及左額同左膝，清醒程度下降；另外嗰個左手擦傷。事發日子為2015年3月5號。

有個35歲男外勞，响2016年5月5號喺地盤裏面，唔小心跌咗落去個地坑度，傷及右胸。消防員到場救起咗佢，再送去醫院。

消防員响2018年5月21號晏晝4點左右接報出動，跟住喺酒店二樓救咗個69歲嘅酒店男職員去醫院；佢當時下頷出血，唔係完全清醒，似乎係人連梯架墮地所致。

大概响2019年6月8號上晝11點40分，地盤貨倉之內有油漆着火出煙，看更於是用水撲熄，之後嚟到嘅消防員亦射水冷卻；推斷係高温引起嘅油漆自燃。

罪案
--

有個換錢黨一共4人，响2021年12月6號，喺間酒店房道起咗爭執，到咗朝早大約10點半鐘時，當中39歲姓秦嘅男人，用切肉刀斬親1個男嘅條頸，受咗刀傷嘅重有其餘1男1女嘅手；3個均被送醫。佢哋統統都係大陸人；3個傷者年齡介乎18至36。

喺美獅美高梅9樓某間房入面，33歲嘅黑龍江男人趙玉龍，响2022年5月5號同2022年5月6號，先後劫殺換錢黨同高鐘妹；2個女人均死於勒頸。佢哋嘅屍體响2022年5月7號於房間被酒店職員發現時，均全身赤裸，而現場被清理過，證件同財物都揾唔到。凶手响2022年5月17號，喺湖南懷化市落網。

參考
--

1. ↑  〈精彩絕倫 美獅美高梅〉. 《東方日報》 (香港中文). 喺2022-05-07搵到.
2. ↑  〈澳門美獅美高梅2017年下半年開業 11米高金獅全城焦點 | 旅報〉 (臺灣中文). 喺2022-05-07搵到.
3. ↑  〈澳門特別行政區政府旅遊局〉. *www.macaotourism.gov.mo* (繁體中文). 喺2022-05-07搵到.
4. ↑  〈澳門特別行政區 政府博彩監察協調局〉. *www.dicj.gov.mo*. 喺2022-05-06搵到.
5. ↑  〈2月13日 - 美獅美高梅今天正式開幕 | 美獅美高梅〉. *www.mgm.mo*. 喺2022-05-07搵到.
6. ↑  〈鐵片飛墮擊中兩工人一昏迷 | 澳門日報〉. 《今日時事 | CyberCTM澳門No.1人氣社區》. 喺2022-05-07搵到.`{{cite web}}`: CS1 maint: url-status (link)
7. ↑  〈星报〉. *sengpou.com*. 喺2021-07-17搵到.
8. ↑  〈澳門消息：美高梅地盤吊船翻側 工人墮下傷〉. 《on.cc東網》 (香港中文). 2016-03-05. 喺2022-05-12搵到.
9. ↑  〈澳門消息：氹仔美高梅地盤工人墮坑受傷〉. 《on.cc東網》 (香港中文). 2016-05-05. 喺2022-05-07搵到.
10. ↑  "TDM". *www.tdm.com.mo*. 喺2022-05-07搵到.
11. ↑  〈澳門日報電子版〉. *macaodaily.com*. 原著喺2020-02-21歸檔. 喺2022-05-07搵到.
12. ↑  Newsdesk (2021-12-06). 〈美獅美高梅酒店房爆水果刀傷人血案 疑涉換錢黨金錢糾紛〉. *Allin News* (繁體中文). 喺2022-05-07搵到.
13. ↑  Chiu, Clifford (2021-12-07). 〈警破美獅美高梅血案 揭換錢黨不忿豬隊友連累匯錯錢刀傷三同黨〉. *Allin News* (繁體中文). 喺2022-05-07搵到.
14. ↑  〈路氹酒店房揭雙女屍命案 全身赤裸 初步調查疑遭浴袍腰帶勒斃〉. 《on.cc東網》 (香港中文). 2022-05-07. 喺2022-05-07搵到.
15. ↑  〈澳門日報電子版〉. *www.macaodaily.com*. 喺2022-05-11搵到.
16. ↑  〈澳門日報電子版〉. *www.macaodaily.com*. 喺2022-05-11搵到.
17. ↑  Newsdesk (2022-05-12). 〈美獅美高梅雙屍案爛賭疑兇傳潛逃湖南 公安懸賞5萬緝兇〉. *Allin News* (繁體中文). 喺2022-05-13搵到.
18. ↑  Newsdesk (2022-05-17). 〈美獅美高梅雙屍案疑兇湖南落網 匿雪峰山脈小鎮難逃公安大圍捕〉. *Allin News* (繁體中文). 喺2022-05-17搵到.
19. ↑  Newsdesk (2022-05-17). 〈雙屍案兇徒殺人淡定豪賭60萬輸光再下毒手速潛內地 湖南深山被捕〉. *Allin News* (繁體中文). 喺2022-05-17搵到.
20. ↑  凌逸德 (2022-05-17). 〈澳門雙屍案｜兇殘男疑犯湖南落網 先殺換錢女搶60萬輸光再殺妓女〉. 《香港01》 (香港中文). 喺2022-05-17搵到.
豐滿水電站大壩，2019年影
**豐滿水電站**（簡化字：丰满水电站）係吉林市一座水力發電大壩，初初起好嘅時候係全亞洲最勁嘅水力發電設施。大壩攔截松花江嘅水源嚟發電同埋控制水位，水壩後面形成嘅湖叫做**松花湖**。

喺松花江吉林段起大壩做水力發電嘅計劃係由滿洲國時代開始。第一代大壩喺1937年動工，1942年開始儲水，1943年開始發電，但係本來嘅設計去到1945年滿洲國投降都未起完，連排洪閘都未有。1959年，由中華人民共和國接管嘅第一代豐滿水電站終於起晒，總共有八組渦輪，發電量 552.5 MW。水電站喺1970至1998年之間三度擴建，加到發電容量 1002.5 MW。2010年代重建之前測量，最大壩高 91.7 米，最大庫容 109.88 億立方米。

2007年，因為大壩日益殘舊，國家電力監管委員會開始計劃重建豐滿水電站，計劃主要係喺本來嗰條大壩下游120米嘅位置起條全新嘅壩，然後拆咗條舊壩。新壩2014至2019年施工，裝六組由哈爾濱電氣集團生產嘅發電機組，每組發電容量 200 MW。

吉林市冬天氣溫長期喺攝氏零度冰點以下。水電站將結咗冰嘅湖面底下嘅液態水排落吉林市中心嗰段河，令超冷凍水蒸氣喺市區同凍過冰點嘅空氣、硬物相遇，水氣喺樹枝上面凝結成為霧淞。吉林霧淞號稱「中國四大天然奇觀」之一。

參考
--

1. 1 2  〈图说吉林丰满水电站的前世今生〉. 《澎湃新闻》. 2018-12-12. 原先內容歸檔喺2019-07-12. 喺2019-07-12搵到.
2. 1 2  "Fengman Hydropower Station". China Water. 原著喺26 July 2011歸檔. 喺9 January 2011搵到.
3. ↑  赵建军 (2010). 〈丰满水电站大坝混凝土质量病害分析〉. 《科技咨询》 (31): 61. doi:10.16661/j.cnki.1672-3791.2010.31.046. ISSN 1672-3791.
4. ↑  吉林省地方志编纂委员会 (2014). 《吉林省志（1986·2000）·电力志》. 长春: 吉林人民出版社. ISBN 978-7-206-11367-3.
5. ↑  〈吉林81岁丰满水电站大坝爆破，对周边居民生活"零影响"〉. 《新浪新闻》. 2018-12-12. 原先內容歸檔喺2019-07-10. 喺2019-07-10搵到.
6. ↑  "Jilin Province to rebuild 1930s-era Fengman Dam". InterFax China. 原著喺2011年7月7號歸檔. 喺9 January 2011搵到.
7. ↑  〈丰满水电站3号机定子成功吊装〉. 《中国电建水电六局》. 2019-04-17. 喺2020-01-12搵到.
**基本法**係一個國家或地區擁有最高法律效力的法律，佢嘅實際作用同憲法實際上一樣。「基本法」一詞所味意是*唔永久並權宜*之計，又或者因為宗教原因（例如睇唔到有高於宗教經典嘅至高法律），喺未有實施憲法下達到有法維持憲政秩序嗰效果。

基於權宜而唔訂立憲法
----------

喺西德，因為國家分裂，西德政府唔想喺東德重未自由前施行憲法，只有暫停施行憲法，以基本法Grundgesetz實施（暫時排除咗東德國民）民主選舉同埋其他保護民主社會嘅必要法則。後來基本法嘅方式行之有效，德國喺統一後仍然維持落去。

喺巴勒斯坦，巴勒斯坦自治政府考慮到國土重未完全自由，所以喺2002年施行基本法以便自治政府建立管治合法性，為以後民主選舉鋪路，等全國領土恢復自由後先至實施1968年訂立嘅憲法。

基於宗教而唔訂立憲法
----------

喺沙地阿拉伯，因為唔想建立高過伊斯蘭法嘅憲法，權宜下就建立基本法。以色列立國時因為宗教同其他拗撬，無法子一次寫起成份憲法，但又有實際憲制性法律規管憲政秩序（見en:Harari Decision），變成喺唔同時間寫唔同嘅基本法，又無訂立寫完期限，所以係非法典化嘅基本法。

中國特別行政區
-------

基於中華人民共和國憲法第31條容許下，中華人民共和國全國人民代表大會訂立香港同澳門叫做「基本法」嘅法律。基本法喺香港同澳門都被叫做「小憲法」，但實情有啲差別，地區憲法嘅修改權都係地方議會完全擁有，但港澳基本法都唔係咁，所以無論叫「小憲法」或「基本法」都名不符實。

參攷
--

1. ↑  1982年版，內文係：「國家在必要時得設立特別行政區。在特別行政區內實行的制度按照具體情況由全國人民代表大會以法律規定。」
2. ↑  前香港特別行政區律政司司長梁愛詩個演辭 互聯網檔案館嘅歸檔，歸檔日期2008年6月4號，.
3. ↑  澳門《新華澳報》嘅來論 互聯網檔案館嘅歸檔，歸檔日期2007年9月28號，.，2008年12月27號睇

睇埋
--

* 德國基本法
* 以色列基本法
* 巴勒斯坦基本法
* 香港基本法
* 澳門基本法
**陳紅天**，香港親中派政治人物兼商人，祥祺集團嘅老闆。

生平
--

陳紅天最初係教書先生，後來從商，1990年佢移民嚟香港，創立咗祥祺實業，開始涉足地產，但地盤一直都喺深圳。

直至2010年代，祥祺集團開始喺香港、倫敦等地收購大廈先為人認識。

2023年，由於借錢冇得還，陳紅天喺香港同倫敦嘅豪宅同商廈紛紛畀銀行接管，成為銀主盤。

言論
--

2020年，意氣風發嘅佢喺粵港澳大灣區青年企業家頒獎典禮上曾經話好多人將李嘉誠當做偶像，但係李嘉誠嘅長和系依家只係2000零億，但係喺佢做主席嘅同心俱樂部入面，市值超過2000億嘅企業至少有20家，叫大家眼光睇遠啲。

選舉經歷
----

喺2021年9月，佢成為香港特别行政區選舉委員會委員(港區全國政協委員)。

部分公職
----

* 第十四屆全國政協香港委員(特邀香港人士)

參考
--

1. ↑  〈深圳富豪陳紅天在港近70億物業遭接管 倫敦共值4.4億商廈亦被急售〉. 《RFI - 法國國際廣播電台》 (繁體中文). 2023-03-30. 喺2023-04-17搵到.
2. ↑  蔡偉南 (2023-03-29). 〈深圳富豪陳紅天爆煲！40億物業被接管 涉紅磡甲廈、港島超級豪宅〉. 《香港01》 (香港中文). 喺2023-04-17搵到.
3. ↑  〈有片丨同心俱樂部主席陳紅天：別把李嘉誠當偶像級的企業家了！-香港商報〉. *www.hkcd.com*. 喺2023-04-17搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
5. ↑  〈兩會｜這些港區全國人大代表和政協委員赴京參會（附名單）〉. 《大公文匯網》 (中文). 喺2024-03-18搵到.
想搵第二個意思嘅話，請睇**張國榮 (搞清楚)**。
**張國榮**（英文：**Paul Cheung**），GBS，BBS，JP，廣東清遠人，香港商界親中陣營政治人（第12、13、14屆全國政協香港委員）、生意人（建滔集團、伊利安達老細）。

部分公職
----

* 第十四屆全國政協香港委員(特邀香港人士)
* 香港再出發大聯盟發起人

選舉經歷
----

喺2016年12月、2021年9月，佢成為香港特別行政區選舉委員會委員(港區全國政協委員)。2022年4月，佢喺李家超無提政綱嘅情況下，有份提名李家超參選第6屆香港行政長官選舉，同年9月，獲新民黨委任做顧問。

馬主生涯
----

佢喺2000年代開始喺香港賽馬會做馬主，佢同張國強、張國平、張國華四兄弟、堂細佬張廣軍，甚至乎兩個妹夫何燕生、鄭永耀、三個仔張根棠、張家成、張祖兒嘅名下賽駒就多數以「綫路」、「風火」、「電路」兩字起名。

榮譽
--

* 香港大學名譽大學院士（2011年）
* 香港傑出工業家獎（2021年）

參考
--

1. ↑  〈兩會｜這些港區全國人大代表和政協委員赴京參會（附名單）〉. 《大公文匯網》 (中文). 喺2024-03-18搵到.
2. ↑  〈組織架構 - 香港再出發大聯盟 - 官方網站〉. *www.hkcoalition.com*. 喺2023-11-09搵到.
3. ↑  〈香港再出發大聯盟團結各界〉. *www.takungpao.com.hk*. 喺2023-11-09搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-09-16搵到.
5. ↑  〈一文看清李家超786張提名〉. 《信報網站 hkej.com》. 喺2022-09-16搵到.
6. ↑  〈張國榮先生 - 名譽大學院士 - 名譽大學院士銜〉 (繁體中文). 香港大學.
**釋寬運**，本名**劉振奎**，香港親中陣營政治人、現任香港佛教聯合會會長，蒙古族，遼寧省喀喇沁左翼蒙古族自治縣人，香港西方寺方丈，第十二、十三屆港區全國政協委員。

部分公職
----

* 第十四屆全國政協香港委員(特邀香港人士)

選舉經歷
----

喺2021年9月，佢成為香港特别行政區選舉委員會委員(港區全國政協委員)。

2022年，佢喺李家超無提政綱嘅情況下，有份提名李家超參與2022年香港行政長官選舉。

著作
--

著有《大悲觀世音菩薩》、《佛教改變命運法》、《因緣集世間》、《何去何從》、《蓮宗歷代祖師傳略》、《西方寺七寶鑲嵌藝術》、《三皈五戒》等書，並主編《永惺法師文薈》、《永惺上人開示錄》、《菩提文集》、《菩提隨筆》、《佛學問答》、《永惺老和尚法語集》等書。

參考
--

1. 1 2  〈現任住持 ﹣寬運法師，西方寺，于2013-03-13查阅〉. 原先內容歸檔喺2013-01-22. 喺2013-03-13搵到.
2. ↑  〈兩會｜這些港區全國人大代表和政協委員赴京參會（附名單）〉. 《大公文匯網》 (中文). 喺2024-03-18搵到.
3. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
4. ↑  〈一文看清李家超786張提名〉. 《信報網站 hkej.com》. 喺2022-09-02搵到.
**1893年東亞寒流**（粵拼：jat1 baat3 gau2 saam1 nin4 dung1 aa3 hon4 lau4 ）
係西元1893年1月下旬（大清光緒十八年臘月）嘅寒流，東亞各個地區同東南亞廣泛地區出現寒流，影響嗮成個中國大陸、香港、澳門、臺灣，重有東南亞嘅越南、泰國遠至新加坡出現極端低溫現象。

世紀寒潮影響東亞最劇時，均溫比較

簡述
--

清光緒十八年十一月二十五至臘月初三，即西元1893年1月12號—20號，東亞普遍遭受一次強寒流侵襲，造成大範圍大雪、冰凍及低溫，危害相當嚴重。漢文獻有記載冰凍波及成個中國大陸、香港、澳門、臺灣地區。

受影響地區
-----

### 大清帝國 大清

#### 廣東

喺廣州地區，1893年1月出現連續幾日落大雪現象，平地積雪接近10厘米。東莞詩人何鯤寫過：

>  …乙未臘月廿一夜，打窗淅瀝隨風下，千門萬戶敞凌晨，青年皓首群相訝。初疑羅浮春已催，千樹萬樹梅花開，又疑五月木棉熟，南海廟前飛雪來。
> 
> 子夜飄搖中止，鴛瓦平溝屐沒齒。兒童戲弄范以模，手掬瑤璠仙門裡。人盡冰銜在玉堂，蠣牆龍戶生輝光，沉香浦凍珠成海，白雲山擁玉為岡。… 
> 
> 

廣州府喺寒潮期間錄到非官方嘅-5.0℃，現代氣象學家估計喺-3℃到。連增城縣誌都有寫夜晚黑落水變成冰，令樹木同牲畜都枯死同凍死嘅情況，當地重出現過幾尺厚嘅冰。喺南川縣落咗幾日大雪，連續出現10幾日嘅冰凍現象。

喺清遠，1893年1月初重出現過連續3日落雪，令平地出現兩寸幾嘅積雪。

##### 海南

清光緒十八年十一月二十七（1893年1月14號），瓊山「微雪」。

#### 上海

1893年1月中旬，上海遇到超強寒潮侵襲。呢個寒潮可能係150年嚟最犀利。

| 日期 | 最高氣溫 | 最低氣溫 | 平均氣溫 | 當日天氣 |
| --- | --- | --- | --- | --- |
| 1893年1月12號 | 3.0 | 0.4 | 0.9 | 雨轉雪 |
| 1893年1月13號 | 0.9 | -2.0 | -1.6 | 雪 |
| 1893年1月14號 | -4.6 | -7.4 | -6.2 | 陰轉多雲轉陰 |
| 1893年1月15號 | -6.2 | -10.6 | -9.0 | 多雲，有暈 |
| 1893年1月16號 | -7.0 | -11.9 | -9.7 | 陰轉晴 |
| 1893年1月17號 | -4.6 | -10.2 | -8.2 | 晴 |
| 1893年1月18號 | -3.6 | -11.7 | -8.1 | 晴 |
| 1893年1月19號 | -0.5 | -12.1 | -6.3 | 晴 |
| 1893年1月20號 | 3.6 | -7.0 | -1.5 | 晴 |

呢次寒潮令上海官方氣象站連續5日錄到最低-10℃嘅氣温，非官方重錄到-13℃嘅低温。

#### 浙江

喺德清地區，當地出現大範圍冰凍現象。連温嶺地區都出現河流結冰、花木枯萎及吐口水都變成冰嘅現象。甚至連百歲老人都聞所未聞。

#### 福建

##### 泉州

光緒十九年（1893年），「冬十一月，大雪。二十六夜，先雨後雪，檐溜為冰。黎明，雪飛愈大，平地深數尺」（民國《德化縣誌》卷18《祥異》）。

光緒十八年十一月二十九（1893年1月16號），晉江「天降棉花雪，盡日滿山遍野，行走不得，大雨淋漓……而厝上路邊，一望皆白，其形如棉花」。

據陳棨仁《藤花吟館詩錄.卷6》記載：「十一月二十九，泉州大雪，平地積尺，耆老相顧詫異，謂百餘年來未有也，不可無以記之。」賦詩兩首以紀：

>  「迂臘咚咚鼓正撾，元冥有意鬥春華。策帛驅絮散飛舞，散作長空萬道花。」 
> 
> 

>  「天公一夜布財施，蔀屋都成暴富兒。璇室瑤台銀世界，更雕白玉一枝枝。」 
> 
> 

##### 廈門

十一月二十八（1893年1月15號）同安山區大雪，至二十九日早仍雨雪霏霏如棉絮，地上如鋪白氈，坑澗皆平。廈門島亦有雨雪。

##### 金門

《澎湖廳誌》：「光緒18年11月天大寒，內地金門廈門大雪盈尺，為百年來所未有。」

《金門縣誌（十一年版）卷十二記載：「光緒十八年至二十四年間，浯島連年風霜雨雪，鼠疫橫行，民不聊生。」

《金門縣誌》（民八十年版）〈大事志．歷代祥異記〉：「光緒十八年，十二月初旬，雨雪三日，為年少者所未見。」

#### 臺灣

1893年刊載於上海申報嘅臺北府下雪新聞，被收錄喺同年日本官報
1893年1月，由於東亞世紀寒潮南下侵襲，由嗰個月18號開始，北邊由基隆到南邊嘅嘉義一帶都出現大範圍落雪，重出現咗觀音白頭、雞籠積雪等奇觀。尤其喺臺灣北邊嘅桃竹苗一帶，喺18號晚黑連續落咗三日暴雪，積雪一度超過200mm。有好多山區啲林木俾冰雪壓到冧嗮，竹塹城市區街道大雪難行，鐵路喺臺灣桃園嘅龜崙嶺段因為積雪太深而停運。

《澎湖廳志》：「十一月杪，天氣苦寒異常，街市皆閉戶，幾絕買賣。是月二十八、九，內地金門、廈門下大雪盈尺，為百年來所未經見者。澎雖無雪，而奇寒則相等云。」

《樹杞林志》：「光緒十八年冬，大雪連下三日，平地高丈餘，深山中尤甚。樹梢堆積，斷者無算。」

《嘉義館內採訪冊》：「光緒十八年八月十八日，狂風暴作，損壞民房，五穀多損。是歲饑。十二月，雪下數寸，六畜凍死。」

《雲林縣採訪冊》：「光緒18年12月大雪，五穀、豬、羊多凍死。」

#### 廣西

廣西「絮雪盈天，連降三日」，「百年以上榕樹，有被雪壓折次枯槁者」，積雪深數尺，大雪凍結如冰，為「歷來所未有」。

#### 天津

天津喺寒潮侵襲期間最低温度-27.8℃。

### 英屬香港

1893年1月16號，由於北邊條寒潮向南跨過咗南嶺，一直到香港，令當地氣温極速下降到1.7℃，喺旺角到九龍城一帶嘅地面菜田出現結冰或結霜現象。17號尖沙咀市區出現0.6℃低温；連海拔500幾米嘅太平山頂都唔例外，出現咗-4.0℃嘅最低氣溫。山頂區域喺半夜時分出現雪花紛飛現象。18號朝早，香港天文台錄到香港史上嘅最低溫——0.0℃，連九龍貨倉上嘅堆棧都舖咗埐薄冰，舊香港大會堂前嘅噴水池亦披咗白雪；連地面、屋頂都白茫茫一片。連太平山頂上都披嗮雪，有啲地方出現咗13cm厚嘅積雪。呢次係香港第一次出現有準確性嘅降雪紀錄。

### 葡屬澳門

市區出現咗1.9cm嘅積雪。

### 英屬星加坡

受到呢次寒潮影響，星加坡當地錄得最低19.1℃嘅氣溫。由於北邊冷空氣激發對流，造成連續落咗幾日嘅特大暴雨。

參考
--

1. ↑   互聯網檔案館嘅歸檔，歸檔日期2020年5月26號，. 《澎湖廳志》卷十一，〈舊事〉
2. ↑   互聯網檔案館嘅歸檔，歸檔日期2020年5月26號，. 《金門縣誌》（民十一年版）卷十二記載
3. ↑   互聯網檔案館嘅歸檔，歸檔日期2020年5月26號，. 《澎湖廳志》遠流新版
4. ↑  《樹杞林志》〈祥異考〉。樹杞林（新竹竹東），一丈約300公分
5. ↑   嘉義縣館內採訪冊 打貓西堡（嘉義新港）
6. ↑  布嶼西堡（雲林崙背）
7. 1 2 3 4 5 6  湯開建 蕭國健 陳佳榮 (1998年). 《《香港6000年（遠古－1997）》》. 麒麟書業有限公司. p. 頁252. ISBN 9622321232.（繁體中文）
8. ↑  〈這個特別日子的天氣〉. 香港天文台. 2003年6月19號. 原著喺2019年1月11號歸檔. 喺2017年2月16號搵到.（繁體中文）

睇埋
--

* 2016年東亞寒流
* 1955年1月東亞寒潮
今次日食
**2015年3月20號嘅日食**係一次日全食，發生喺世界協調時間2015年3月20號，因為月亮穿過太陽同地球之間，本影掂到地表而令到嗰笪地完全冇陽光，而形成日全食，同時喺本影兩側數千公里嘅半影範圍入面遮住少少陽光，形成日偏食。

介紹
--

今次日食食分係1.0445，食甚喺法羅群島以北嘅海域維持嘅時間最長，有成2分鐘零46.9秒。今次日食之後，成個歐洲去到2026年8月12號都唔會再有日全食出現。

### 出現嘅地方

今次日食開始嗰陣，月亮嘅本影喺格陵蘭以南嘅大西洋海面掂到地球，然後一直向東北郁，經過北大西洋同北冰洋。只有法羅群島同埋斯瓦爾巴先有日全食。咁啱得咁橋，今次日食嘅全食帶喺北極點度完，而嗰日咁啱係春分，即係北極點由有成半年咁長嘅極夜入到去跟住嗰半年極晝嘅日子，所以日全食令極晝開始幾粒鐘之後，短暫噉樣冇咗幾分鐘嘅太陽光。

除了窄到爆嘅全食帶入面可以睇到日全食之外，今次日食發生嗰陣，格陵蘭嘅大部分地區、成個歐洲、北非、阿拉伯以北嘅中東、中亞、西伯利亞西、西蒙古同新疆都可以睇到日偏食。

相
-

月影郁動動畫：

全食帶側邊嘅大特寫：

* 葡萄牙里斯本嘅日偏食全過程。葡萄牙里斯本嘅日偏食全過程。
* 英國錫菲爾德嘅日偏食全過程。英國錫菲爾德嘅日偏食全過程。
* 英國切斯特勒街嘅日偏食，時間係9:07 UTC。英國切斯特勒街嘅日偏食，時間係9:07 UTC。
* 法國洛里昂嘅日偏食，時間係9:19:54 UTC。法國洛里昂嘅日偏食，時間係9:19:54 UTC。
* 德國柏林嘅日偏食，時間係9:28:36 UTC。德國柏林嘅日偏食，時間係9:28:36 UTC。
* 愛爾蘭都柏林嘅日偏食，時間係9:30:09 UTC。愛爾蘭都柏林嘅日偏食，時間係9:30:09 UTC。
* 挪威亞特達爾嘅日偏食，時間係9:47:00 UTC。挪威亞特達爾嘅日偏食，時間係9:47:00 UTC。
* 波蘭克沃茲科嘅日偏食，時間係9:54:15 UTC。波蘭克沃茲科嘅日偏食，時間係9:54:15 UTC。
* 捷克布拉格嘅日偏食，時間係9:48:53 UTC。捷克布拉格嘅日偏食，時間係9:48:53 UTC。
* 波蘭華沙嘅日偏食，時間係9:56:00 UTC。波蘭華沙嘅日偏食，時間係9:56:00 UTC。
* 匈牙利布達佩斯嘅日偏食，時間係9:59:45 UTC。匈牙利布達佩斯嘅日偏食，時間係9:59:45 UTC。
* 意大利米蘭嘅日偏食，時間係10:07:49 UTC。意大利米蘭嘅日偏食，時間係10:07:49 UTC。
* 烏克蘭基輔嘅日偏食，時間係10:28:17 UTC。烏克蘭基輔嘅日偏食，時間係10:28:17 UTC。
* 黑山烏爾齊尼嘅日偏食，時間係0:34:14 UTC。黑山烏爾齊尼嘅日偏食，時間係0:34:14 UTC。
* 俄羅斯莫斯科嘅日偏食，時間係10:35:27 UTC。俄羅斯莫斯科嘅日偏食，時間係10:35:27 UTC。

參考資料
----

1. ↑  來自NASA

出面網頁
----


維基同享有多媒體嘅嘢：  
**Solar eclipse of 2015 March 20**

* NASA未來日食資料（英文）
* 2015年3月20日日全食網站（英文）
北約旗
**北大西洋公約組織**（英文：**North Atlantic Treaty Organisation**，縮寫**NATO**；法文：**Organisation du traité de l'Atlantique nord**，縮寫**OTAN**），簡稱**北約**，係歐洲同北美洲國家為協同防衞而起嘅國際組織，亦係軍事同盟組織。佢係喺1949年4月4號，北美洲同西歐共12個國家喺美國華盛頓簽署《北大西洋公約（英文：North Atlantic Treaty）》後正式成立。北約由公約第5條規定要保障成員國集體安全，所以北約各國加盟後同意喺任何一位成員國確認俾第三方國家攻擊時，其他成員國會做出即時反應嚟集體防衞。

北約嘅總部原本係喺法國巴黎，後來搬咗去比利時布魯塞爾。

成立原因
----

第二次世界大戰後，8個東歐嘅社會主義國家都喺蘇聯嘅控制下（之後除咗南斯拉夫都加入咗華沙公約組織‎）；而中、西歐其他國家，包括戰敗嘅德國同埋意大利，戰勝嘅英、法等國同其他好多國家，都因為受到戰爭破壞，經濟疲弱，社會動盪，加上各國之內，共產黨勢力膨脹，都大有被赤化嘅可能。美國怕無咗成個歐洲，勢必會令佢嘅勢力退返大西洋嘅西岸，令北美形勢陷於孤立，因而一面對歐洲實行馬蘇計劃，對中、西歐非共產國家提供大量軍事、經濟援助，另一方面成立軍事組織——「北大西洋公約組織」嚟對抗蘇聯同東歐集團。

成員國
---

深藍色嘅係北約成員國

北大西洋公約組織嘅成員國，包括西歐嘅英國、法國（喺1966年退出，2009年加入返）、德國、比利時、荷蘭、盧森堡；北歐嘅丹麥、挪威、瑞典、冰島、芬蘭；南歐嘅意大利、希臘、西班牙、葡萄牙、保加利亞、羅馬尼亞、阿爾巴尼亞、克羅地亞、黑山、北馬其頓；東歐嘅愛沙尼亞、拉脫維亞、立陶宛；中歐嘅捷克、匈牙利、波蘭、斯洛伐克、斯洛文尼亞；大西洋彼岸嘅美國、加拿大；同埋亞歐交界、戰略地位好重要嘅土耳其，合共32個國家。

組織及協防條款
-------

北約設有一名秘書長處理日常事務。由於佢係軍事組織，所以各成員國國防部長會定期舉行會議。組織嘅主要功能，就係協防各個會員國。任何成員國嘅安全受到威脅，其他國家有加以協助嘅義務。不過，協防行動須要先由組織會員國開會通過。

戰後防務，其實主要由美國出力。喺各成員國中，大多數都有美國駐軍，以保障歐洲地區嘅安全。不過美國如果調動軍隊，同運用設喺該國嘅軍事設施，須要先得該國同意。其中，駐有美軍最多嘅地區係德國。北約嘅軍事指揮，主要係由美國將領擔任。

參考
--

1. ↑  "What is NATO?". *What is NATO?* (英文). 喺2023-01-15搵到.

出面網頁
----

* 北大西洋公約組織嘅官方網站 Edit this at Wikidata

| * 睇
* 傾
* 改
北大西洋公約組織（NATO） |
| --- |
| 成員國 | 阿爾巴尼亞 阿爾巴尼亞 ‧  比利時 ‧ 保加利亞 保加利亞 ‧ 加拿大 加拿大 ‧  克羅地亞 ‧ 捷克 捷克 ‧ 丹麥 丹麥 ‧ 愛沙尼亞 愛沙尼亞 ‧  法國 ‧ 德國 德國 ‧  希臘 ‧  匈牙利 ‧ 冰島 冰島 ‧  意大利 ‧ 拉脫維亞 拉脫維亞 ‧ 立陶宛 立陶宛 ‧ 盧森堡 盧森堡 ‧ 黑山 黑山 ‧ 荷蘭 荷蘭 ‧ 北馬其頓共和國 北馬其頓 ‧ 挪威 挪威 ‧ 波蘭 波蘭 ‧ 葡萄牙 葡萄牙 ‧  羅馬尼亞 ‧ 斯洛伐克 斯洛伐克 ‧  斯洛文尼亞 ‧ 西班牙 西班牙 ‧  土耳其 ‧ 英國 英國 ‧ 美國 美國 ‧ 芬蘭 芬蘭 ‧ 瑞典 瑞典 | 北約旗 |
| 候選國 |  波斯尼亞 ‧ 格魯吉亞 格魯吉亞 ‧  烏克蘭 |
呢篇文講嘅唔係約翰福音。
**約翰福健**（希臘文：Ιωάννης Φωκιανός、英文：Ioannis Fokianos，1845年—1896年）係一個希臘體操運動員、體育教育家、體育比賽搞手。

生平
--

約翰福健1845年喺雅典出世，祖籍小亞細亞，係十二兄弟姊妹之一。佢個家族本來姓「俄花洛魯」（希臘文：Oρφάνογλους, *Orfaloglous*），而佢常用嘅姓嚟自佢老豆鄉下個名「新福佳」（希臘文：Nέα Φωκαία, *Nea Fokaia*）。

1860年代，福健喺雅典大學讀數學同物理，之後喺雅典公共體育館做助理。1868年，佢紥職做館長，並跟德國體育學派嘅風格喺雅典推廣體操運動。1875年，佢以體育館館長身份主辦第三屆扎帕奧運會。因為呢屆扎帕奧運會負評如潮，福健辭任雅典體育館館長，搬去帖薩羅尼迦嗰度嘅希臘人學校教體育。

1879年，福健返去雅典，响1878年新起好嘅中央體育館出任館長；中央體育館後來改名做「福健國家體育館」嚟多謝福健對希臘體育界嘅貢獻。福健返到雅典之後，成功爭取希臘所有公立學校喺1880年起將體操列為必修科目。

1888至1889年，福健主辦咗第四屆扎帕奧運會。之後佢做咗泛希臘體操會（Πανελλήνιος Γυμναστικός Σύλλογος）嘅創會會長，由1891年做到1896年。1896年，第一屆現代奧運喺雅典舉行，福健冇份主辦，佢讓咗路畀新一代運動員做搞手。

1896年雅典奧運散場之後幾個禮拜，福健喺訓練期間重傷，及後傷重不治。

風格
--

作為一個體操運動員同埋體育教育家，福健認為體操喺體能競技入面好重要。第三、四屆扎帕奧運會有體操項目，都係因為福健嘅努力。亦因為佢推廣，希臘嘅公立學校先要學體操。

福健同年輕一輩體操選手咬唔啱牙。福健將德國式體操引入希臘；黑呂沙菲（Ιωάννης Χρυσάφης, *Ioannis Chrysafis*）等等年輕一輩選手鍾意瑞典式體操多啲。另外，福健認為體操係上流社會嘅運動，但後生一輩體操選手認為體操應該係全民運動。1875年嘅扎帕奧運會，福健淨係俾有讀過大學嘅選手參賽，呢件事係嗰屆運動會好多負評嘅原因之一。不過，兩代希臘體育家都認為體操應該係廣泛參賽而唔係齋爭第一，所以1896年奧運之前嘅體操比賽係冇記錄個別選手嘅表現評分嘅。

致敬
--

雅典市嘅「福健國家體育館」（希臘文：Εθνικό Γυμναστήριο Αθηνών «Ι. Φωκιανός»），體育館入面嘅「福健體育博物館」（希臘文：Αθλητικό Μουσείο «Ι. Φωκιανός»），同埋體育館附近嘅「福健街」（希臘文：Οδός Φωκιανού, *Odos Fokianou*）都係為紀念約翰福健而命名嘅。

參考
--

1. 1 2  "ΟΛΥΜΠΙΑΚΕΣ ΔΙΑΔΡΟΜΕΣ. Iωάννης Φωκιανός, ο κορυφαίος Έλληνας γυμναστής του 19ου αιώνα | Μικρός Ρωμηός". *mikros-romios.gr*. 喺2019-04-01搵到.
2. 1 2 3 4 5  "OΛYMΠIAKOI AΓΩNEΣ". *www.fhw.gr*. 喺2019-04-01搵到.
3. 1 2  "Ιωάννης Φωκιανός - ΠΡΩΤΕΡΓΑΤΕΣ ΕΝΣΩΜΑΤΩΣΗΣ ΤΗΣ Φ.Α. ΣΤΗΝ ΕΚΠΑΙΔΕΥΣΗ". *www.fa3.gr*. 喺2019-04-01搵到.
4. ↑  Young, David C. (2004). *A brief history of the Olympic games*. Malden, MA: Blackwell Pub. p. 148. ISBN 9780470774823. OCLC 214281264.
5. ↑  "ΙΣΤΟΡΙΑ – Εθνικό Γυμναστήριο Αθηνών" (希臘文). 喺2019-04-01搵到.
6. ↑  "ΜΟΥΣΕΙΟ – Εθνικό Γυμναστήριο Αθηνών" (希臘文). 喺2019-04-01搵到.
7. ↑  "ΦΩΚΙΑΝΟΥ 26 28 , Αθήνα Αθήνα (κέντρο) | stigmap.gr". *www.stigmap.gr*. 喺2019-04-01搵到.
**冰島議會**（冰島文：**Alþingi**，直意係**全體議會**），係冰島嘅立法同議事機構，同時係世界上最早出現嘅議會之一，係到現代仲存在著嘅最古老嘅議會。

最初嘅議會係930年喺辛格韋德利（冰島文：Thingvellir）嘅法律石度創立，此後因為冰島受到挪威同丹麥嘅殖民統治而喪失咗議事功能（淨係當法院咁用）。1944年冰島成為共和國後，議會就轉為政體嘅最高立法機構。

原採取兩院制，1991年後採取一院制，現共有63名議員，任期四年。

史
-

19世紀彩繪入邊位處辛克瓦萊峽谷嘅法律石
據喺12世紀初葉成書嘅冰島歷史文獻《冰島人之書》（冰島文：Íslendingabók）仲有《定居者之書》（冰島文：Landnámabók）嘅記載，喺「定居者時代」（The age of settlement），由870年去到930年，隨著冰島移民潮而定居嘅維京移民增加（總計有435人），傳統嘅武鬥方式經已唔再適宜解決族群嘅爭拗。借鑒返北歐氏族社會間一路有嘅成年男性聚會、商討重要議題嘅風俗，冰島嘅維京人就喺920年模仿挪威律法，制定咗冰島第一部法典《灰雁法典》（冰島文：Grágás）。跟著嘅930年仲揀咗雷克雅未克郊外嘅辛克瓦萊峽谷（冰島文：Þingvellir）召開咗第一次自由人大會。

跟著嘅會議固定每年一次，主要嘅工作就係制定法律、宣判刑事案件，一次會期係兩個禮拜。議會嘅活動一路係持續到1798年。呢個期間冰島喺1262年臣屬挪威，兩個地方到1380年再同歸丹麥管治。冰島議會呢段時間入邊，係慢慢失去咗立法權，而喺1800年俾人撤銷咗。

到咗1845年冰島議會作為丹麥國王嘅咨詢議會得以重建，1874年後又攞到咗部分立法權同財政權。1918年冰島同丹麥簽訂咗聯邦法，約定咗冰島升格做主權國家，但外交事務仲係由丹麥揸fit。到1944年6月16號丹麥聯盟宣佈解散咗，跟著第二日獨立後嘅冰島就頒布咗第一部憲法，宣告冰島共和國嘅成立，冰島議會就實施兩院制，每屆新議會會選出三分一議員組成上院，另外三分二就組成下院，舉行聯席會議就稱呼係聯合院。1991年10月上下兩院合併成一院。

早期特色
----

最初嘅議會最有標誌性嘅，就係位處巨大山壁嘅包圍，發言者可以企上議會石/法律石度，利用山壁嘅擴音效果，畀參會人都聽得清發言嘅說話。由於早期嘅維京人民風彪悍，即使進行著議會，都係時有發生流血衝突，或根據議會嘅仲裁進行處刑。

議會嘅誕生俾睇作係「冇國王嘅冰島」開始形成一個國家嘅象徵。喺呢個議會度任何人都可以控訴同調解，仲有議決。

### 盛況

每到冰島議會召開嘅時候，就係維京人社群度最鬧熱嘅場合。各「庭」（解釋睇下一章）嘅頭領，會帶埋屋企人同扈從一齊參會。由於會議有一種節日氣氛，商販、細路、詩人各色人等都會聚埋呢度。啲商人會帶返啲外埠嘅小道消息過去，會利用埋集會嘅機會賣嘢兜生意，仲會開埋商鋪。釀酒師仲會帶埋一桶桶酒，啲部族酋長會利用機會尋求新嘅聯盟，仲有締結友好嘅政治婚姻。 詩人同講古人會喺處娛樂啲民眾...成個氛圍就會好似嘉年華咁。

組成架構
----

最初議會所制訂嘅《灰雁法典》，就為古冰島各級權力機關嘅組成訂立咗一系列嘅規例。按照《法典》全島可劃分成多個「庭」（冰島文：goðorð），唔係一個確切嘅地理單位，而係一個統計固定數農民嘅計量單位，所以全島「庭」嘅總數會成日浮動嘅，一般係36個，有時就會係39或48個。每個「庭」會安置一個頭領（goðar / chieftain），由全島各頭領作為議員組成冰島議會。喺會議召集時，各頭領有權要求下屬嘅每9個自由民選派1人一同參會。主持嘅議長又稱「法律宣講人」（Lögsögumaður / Lawspeaker），由各頭領推選產生，任期三年，可連選連任；而議會入邊同樣會有頭領之間嘅改選，頭領任期亦係三年，可連選連任。

而議會入邊行使最高立法職能嘅係「立法會議」（Lögrétta / Law Council），由法律宣講人召集，每個頭領都有資格參會，仲可以帶兩名隨從。立法會議對公眾開放，所有感興趣嘅冰島人都可以旁聽。

### 現代

現代嘅冰島議會，每屆議會就會分4個年會，年會開始前啲議員就會抽籤決定自己嘅座位，而各黨議員係分開坐嘅。每個年會由10月1號開幕，到第年5月休會。有特殊情況嘅時候休會期間亦可召集會議。而議長同6名副議長會組成常務委員會（the Presidium），商討重大事務。經同內閣同議會黨團嘅商討，常務委員會先至會定返年會嘅主要日程。每禮拜嘅日程亦由常務委員會提出，交由議長一錘定音。現代議會啲會議亦保持對公眾開放，媒體可以全程報導。而議會黨團（Parliamentary Party Group）限定黨團成員至少有兩人，而每位議員唔可以隸屬超過1個以上嘅黨團，黨團可以選舉出1名主席。黨團通常每兩禮拜會聚會一次，商討、決定返啲成員喺議會各委員會、處理重要事務嘅分工，討論埋計劃提交議會嘅議題，審查各議會委員會嘅提案同埋提出修正案。

紀念相關
----

### 文學創作

古議會開嘅時候就似嘉年華咁，啲人都會藉機相互認識、相約、結盟或建立友誼。 議會開陣時亦係安排終生大事嘅絕佳時機，當地唔少浪漫嘅愛情故事據話都係由呢度開始。喺冰島最出色嘅中世紀文學作品尼亞爾薩迦（冰島文：Njáls saga）度，精細描繪咗冰島 960 年到 1020 年間嘅古仔，其中描述嘅冰島英雄人物 Gunnar 同佢太太，第一次相遇就係喺呢個議會場地嘅一帶。

### 保護同觀光

根據1928年通過嘅冰島法律，古議會原址所處嘅辛格維利爾，成為咗國家公園同國家保護區，將始終作為冰島嘅國家財產，由議會去負責保護。 2004年開始列入咗聯合國教科文組織嘅世界文化遺產名單。

參考
--

1. ↑  "A short history of Alþingi – the oldest parliament in the world". *europa.eu*. The European Union. 原著喺2017年11月15號歸檔. 喺7 April 2017搵到.
2. ↑  Meredith, Sam (28 October 2016). "World's oldest parliament poised for radical Pirates to takeover". *CNBC*. 喺7 April 2017搵到.
3. ↑  "History of Althingi" (PDF). 冰島議會 / Alþingi. 原先內容歸檔 (PDF)喺2020-07-27. 喺2018-06-15搵到.
4. 1 2 3  維京戰吼：靠世界盃吸粉無數的冰島，有著不可思議的建國血淚史[*失咗效嘅鏈*] 歷史研習社 2018-06-29
5. 1 2 3  冰岛议会《外国议会简介》 2011-05-20
6. ↑  维京人如何组成世界上现存最古老的议会 2020-09-26
7. 1 2  冰島黃金圈：你不知道的小秘密 - UNLOCK ICELAND
8. ↑  辛格维利尔的冰岛议会 Icelandic Times
9. ↑  黃金圈 – 冰岛探索旅游社
**潮劇**（又叫做**潮州戲**）係潮州地區（潮州、揭陽、汕頭等地）嘅地方戲，係潮州文化嘅精華，**潮曲**係潮劇嘅劇目裏面嘅唱段，情況就好似粵曲係粵劇（又叫做廣東大戲）嘅劇目裏面嘅唱段一樣。潮劇係廣東三大戲曲即係粵劇、潮劇、漢劇（客家劇，又叫外江戲）之一。

潮劇係喺元明南戲演變出嚟嘅，當時叫做潮腔、潮調、泉潮雅調，係明代南戲嘅五大聲腔之一。潮劇分為生、旦、淨、丑四大行當，每個行當仲有唔同嘅類型，用嚟塑造唔同嘅角色。同粵劇唔同，潮劇嘅丑生（又叫做「花生」）係潮劇裏面最受觀眾歡迎嘅角色，原因係丑生表現咗一般平民嘅特點，而丑生通過自嘲、貪玩、搞笑等嘅方式，用滑稽嘅動作同埋幽默嘅說話，將一般平民嘅特點誇張咗，令觀眾投入角色裏面。潮劇嘅丑生可以係任何角色，上至皇帝、大臣，下至市井小民，甚至書生，而且角色可以係悲中有喜，亦可以係喜中有悲，由悲喜嘅交錯，逗觀眾笑。

潮劇喺明朝開始形成後，流行喺廣東潮汕同埋閩南地區，亦跟住潮州人嘅遷徙，傳播到港澳、台灣、泰國、新加坡、馬來西亞、印尼、柬埔寨、越南等嘅東南亞同埋歐美地區，是中國對外最有影響嘅地方戲劇之一。

引述
--

1. ↑  〈田仲一成《 中國地方戲曲研究》:< 南戲的開展與傳播> 譚文 (三)〉 (PDF).`{{cite web}}`: CS1 maint: url-status (link)
2. ↑  Luo), 羅麗容(Li-Zong (2019-01-01). 〈從「婁敬」到「劉文龍」、「劉希必」－論南戲對潮州正字戲之影響〉. 《戲劇學刊》 (29): 103–135.
3. ↑  〈生旦净丑潮剧舞台展特色（一） - 汕头日报 - 汕头经济特区报社大华网〉. *strb.dahuawang.com*. 原著喺2023-11-22歸檔. 喺2023-11-22搵到.
4. 1 2  se; PTCN. 〈潮劇〉. *www.teochewnusantara.com* (印尼文). 喺2023-11-22搵到.
5. ↑  〈「丑生王」方展榮　演活潮劇精萃〉. *www.info.gov.hk*. 喺2023-11-22搵到.
6. ↑  〈香港電影資料館〉 (PDF).`{{cite web}}`: CS1 maint: url-status (link)
7. ↑  Yee), 余淑娟(Sok-Kiang (2016-03-01). 〈潮州外江戲的傳播組織：新加坡餘娛儒樂社〉. 《民俗曲藝》 (191): 71–108.
8. ↑  Ng, Nicholas (2021-05-27). "Engaging with a Genre in Decline: Teochew Opera in Western Sydney". *The Asia Pacific Journal of Anthropology* (英文). **22** (2–3): 162–183. doi:10.1080/14442213.2021.1923794. ISSN 1444-2213.
呢篇文講嘅唔係**魚膥**或**魚蛋仔**。sdahxZ

香港地道魚蛋
**魚蛋**（粵語：jyu4 daan2）係廣泛分佈喺中國南部、香港、澳門，同東南亞嘅小食，喺香港特別常見。佢係用魚肉同埋澱粉，撈埋調味料整成。佢多數都係圓碌碌形狀，但係亦都有第二啲樣，好似正立方體咁。香港嘅食肆通常寫佢做**魚蛋**，普通話就通常叫佢做**魚旦**。

魚蛋喺斯堪的納維亞都可以揾到。

製作方法
----

東方嘅魚蛋製法係將先將魚切絲或壓平。然後再將魚肉一面加鹽一面撈均，直至質地軟滑為止。呢個技巧類似蟹柳嘅製作過程，都係靠咁嚟將魚肉入面本來紏纏一齊嘅蛋白質拉開，令肉質變得有彈性。

斯堪的納維亞嘅魚蛋係用完全壓成肉泥嘅魚，牛奶同薯仔粉混合，再揉成球形整出嚟嘅。用呢個方法整嘅魚蛋質地比較柔軟。

世界各地嘅魚蛋
-------

### 中國福州

福州嘅魚蛋係魚肉同免治豬肉混合整成。

### 香港

香港嘅魚蛋始於1950年代嘅流動小販。呢種魚蛋用油炸過，外層金黃色，用好平嘅鯊魚肉製作，爽口彈牙。通常用竹籤串起幾粒賣、亦有啲係用紙杯裝住。小食檔每串 / 每杯有幾粒就唔定，價錢視乎食檔喺邊度（大約 4 至 10 蚊一串 / 杯）。有啲小食檔專賣魚蛋，就好似西方嘅熱狗攤。食嗰時通常會落辣椒醬、咖喱醬、甜醬。一般嘅魚蛋檔有辣味同原味兩款魚蛋畀人揀，辣味魚蛋通常浸喺咖喱汁（叫咖喱魚蛋）或者沙爹汁，而原味嘅魚蛋就會浸喺清湯整熱。

#### 統計

2002年嗰陣有人統計過，香港人每日食 55 噸（即係大約 375 萬粒）魚蛋，即係每年大約 13 億粒，又即係每人每年平均食 196 粒魚蛋。

### 台灣

台灣嘅魚蛋主要用虱目魚肉整成。虱目魚嘅肉令台灣魚蛋有獨特嘅質感同味道。呢個亦都係虱目魚嘅主要食法。

### 印尼

喺印尼，魚蛋叫「*bakso ikan*」（印尼文，意思係「魚肉丸」）。印尼嘅「*bakso*」（肉丸）多數用牛肉整，但間中會有用魚肉整嘅。印尼人偏好將呢啲魚肉丸同豆腐，魚肉烏打同湯一齊上。

### 菲律賓

魚肉丸喺菲律賓係幾受歡迎嘅地道小食。菲律賓最常見嘅魚蛋叫做「*bola-bola*」（菲律賓文，意思係「球球」），形狀有啲扁扁地，多數用墨魚或者鱈魚整成，再配甜辣醬或者甜酸醬。

### 泰國

喺泰國美食入面通常將魚肉丸炸或者燒。有時會加泰式咖哩。泰式魚肉丸主要用七星飛刀整。

### 斯堪的納維亞

瑞典嘅「*Fiskbullar*」同挪威嘅「*Fiskeboller*」通常係罐裝賣。瑞典人鍾意將魚肉丸同薯蓉或者飯一齊上，再配魚子醬或者其他海鮮醬汁。而挪威人就鍾意將佢哋嘅魚肉丸同薯仔加白汁一齊上，或者加咖哩或蘿蔔條。

睇埋
--

* 魚片
* 魚腐
* 魚肉春卷

攷
-

1. ↑  《蘋果日報》，2002年8月8號
《紫釵記》係明朝戲劇家湯顯祖根據佢自己既早期傳奇劇本《李十郎紫簫記》，又叫做《紫簫記》既基礎上面，改寫而成既，所以《紫簫記》可以話係《紫釵記》既雛形。而《紫簫記》就係湯顯祖早期根據唐代蔣防既傳奇小説《霍小玉傳》改編而成。《紫簫記》全劇總共有34出，而《紫釵記》全劇總共有53出，比《紫簫記》到咗19出。兩套傳奇劇本都係講咗一個李益同霍小玉既愛情故事。《紫釵記》係湯顯祖喺南京做官既時候寫既，《紫釵記》同《牡丹亭》、《南柯記》、《邯鄲記》呢四部湯顯祖以夢做主題而寫既劇本，合稱「臨川四夢」或者「玉茗堂四夢」。 臨川係湯顯祖祖籍江西臨川；而玉茗堂係湯顯祖喺萬曆二十六年（公元1598年）辭官之後新起既屋企。

古仔

年過二十歲都未娶老婆既隴西才子李益，喺長安遊學既時候，委託鮑四娘幫佢搵適合既女仔做老婆。四娘應承咗，諗起霍王府既小娘霍小玉，芳齡十六，又靚又叻，而且咁啱四娘又係小玉既歌舞老師，所以就想將小玉介紹俾李益。四娘知小玉會喺元宵節嗰日去賞燈，於是就通知咗李益，叫佢去睇燈。到咗元宵嗰晚，李益同崔允明、韋夏卿兩個好朋友一齊去賞燈。當晚，小玉同老母鄭六娘、丫環浣紗一齊賞燈既時候，忽然見到前面有幾個秀才，於是急忙避開，唔小心跌咗戴喺頭上面既紫玉釵，咁啱得咁蹺李益執到小玉既紫玉釵。小玉發覺唔見咗支釵，到處咁搵，喺搵既過程中，兩個人就見咗面。喺之前，小玉已經喺鮑四娘嗰度聽到過李益寫詩好叻，依家見到面又覺得李益好可愛。第二日，鮑四娘受李益既委託去霍家求親。四娘揸住紫玉釵，話係李益託佢嚟求親既，小玉心中暗自高興，不過就話要等老母決定。鄭六娘聽咗鮑四孃既話，又知道個女無反對，於是應承咗，仲擇咗個良辰吉日。到咗良辰吉日，李益喺兩個朋友嗰度借咗駿馬、僕役，去同小玉成親，婚後二個人情深意濃，係一對模範夫妻。

有一天，天子喺洛陽開場選士，李益想去應試，佢同書童準備行裝出發。李益、小玉難分難捨，不過都忍住傷心，然後嚟個山盟海誓。殿試發榜既時候，李益高中咗狀元，權貴盧太尉想喺進士及第既人當中揀著女婿，於是叫晒佢哋去太尉府見面。李益因為有老婆，所以唔想去太尉府，太尉記恨在心，推薦李益去玉門關外做隨軍參軍，無得返屋企。而李益唔知頭唔知路，高中咗之後就返長安同小玉相聚。到咗使臣嚟宣佈，李益先至知道要即刻去邊關當官，李益只好同小玉再次別離。李益一路風塵僕僕，嚟到玉門關外。節鎮劉公濟係李益朋友，知道新嚟既參軍係李益，好開心。玉門關外有小河西同大河西兩個國家，最近準備歸順吐蕃。李益寫信俾兩國，叫佢哋唔好歸順吐蕃，要歸順天朝，如果唔係就出兵討伐。小玉自從同李益告別之後，朝思暮想。李益亦都係日夜想念小玉，於是畫咗幅《徵人聞笛望鄉》既畫，託人帶俾小玉。盧太尉知道李益搞掂咗兩個邊疆國家，而且得到獎賞，於是又諗計仔，奏請皇上，升李益做孟門參軍，而且要即刻返工。呢個時候盧太尉正好奉命鎮孟門，李益到咗孟門之後，盧太尉又要招李益做女婿。李益推咗佢，話自己有老婆。盧太尉派人送信俾小玉，同佢講李益已經入贅咗盧府，做咗盧太尉既東床快婿。無幾耐，盧太尉同李益都奉命回朝，盧太尉將李益軟禁咗喺盧府。小玉接到假消息既信之後，好傷心，怨恨李益寡情薄義，但係又唔太相信。為咗搞清楚真相，小玉耗盡所有既家財，最後連紫玉燕釵呢件都變賣埋，又咁啱支釵俾盧太尉買到。盧太尉知道支釵係李益同小玉既定情信物，就搵人扮做鮑四娘既姐姐鮑三娘，將支釵俾李益，仲同佢講小玉已經另嫁他人，所以將之釵賣咗。盧太尉趁機要李益用嗰支釵做聘禮，娶佢個女做老婆，李益拒絕咗。有個俠士叫黃衫客聽咗李益負情、小玉病重既事，就挾持李益到小玉屋企，等佢哋可以見面，講清楚件事。李益、小玉相見後，互相交代，知道呢一切都係盧太尉指使既。李益攞出紫玉釵，將佢戴喺小玉既頭上。黃衫客又將盧太尉所做既壞事同埋李益、小玉受到既委屈奏俾皇上知道，最後皇上降旨：加封李益做集賢殿學士同鸞台侍郎，霍小玉做太原郡夫人、鄭六娘做滎陽郡太夫人。

1. ↑  马良春, 李福田总主编 (1991). 《中国文学大辞典 • 第八卷》. 天津: 天津人民出版社.
2. ↑  汪玢玲总编; 张仓礼, 丁冰, 邴玉喜副总编 (1994). 《中华古文献大辞典 • 文学卷》. 长春: 吉林文史出版社.`{{cite book}}`: CS1 maint: multiple names: 作者名單 (link)
3. ↑  邓绍基主编; 幺书仪, 王永宽副主编 (2004). 《中国古代戏曲文学辞典》. 北京: 人民文学出版社.`{{cite book}}`: CS1 maint: multiple names: 作者名單 (link)
5 of spade5 of heart5 of diamond8 of spade8 of heart葫蘆
**葫蘆fu1 lou4\*2**（亦有寫成**夫佬**、**俘虜**，英文：**Full house**）係啤牌組合，結合三條同單啤嘅特點，即係五隻牌入面要有三隻相同點數嘅牌，再另加兩隻相同點數嘅牌，機會率只係得0.1441%。「葫蘆」呢個名係嚟自「Full」嘅音譯。

術語
--

除咗叫呢種牌形做葫蘆之外，有時亦都會想講埋佢嘅大細，咁就講成「X葫」，當中X就係有三隻一樣嗰個點數，例如右圖嗰個葫蘆就叫佢做「5葫」。

比較大細
----

葫蘆（夫佬）喺十三支同鋤大弟都細過四條，大過花；但係呢個牌型喺台灣大老二唔可以壓蛇。要比較唔同嘅葫蘆，淨係需要睇佢有三隻一樣嗰個點數，例如K夫大過3夫，就算3夫係搭啤A都冇用。

葫蘆喺鋤大弟嘅優勢
---------

喺鋤大弟打5隻嘅時候，葫蘆喺5隻嘅互壓通用牌型排中間（同花順>四條>**葫蘆**>花>蛇），所以唔大但又唔係細。

花同順都唔成啤（只係散牌組成），通常要拆著啤嚟先出到，加上仲要可能抽走大牌去出但又唔大；但相反，夫佬唔同嘅地方係，你可以將佢睇成**滔啤**，咁樣出除咗方便留番啲大牌畀自己，同時間又可以比人哋大、加上如果三條部分太大又冇乜必要唔想出嗰話，可以拆散慢慢打。基本上人家出過啲咩大蛇大花都冇用，因為只要係一堂好細嘅夫就已經夠話事，除非仲有。

一般炒人嘅好牌都有一堂大夫（10夫以上）+ 一堂蛇、花或者甚至係夫或四條 + 一啤弟。

同埋如果你先出，當你有夫但牌唔好，一開始走夫都係一個好選擇，因為博人冇就可以再走多幾隻又唔使被人炒。

台灣十三支俗語
-------

台灣有一個俗語叫「兩亂顧一蘆」，牌型為「烏龍、烏龍、葫蘆」（無、無、夫），意思即係即使衰咗大部分，但係至少保住最後僅有嘅優勢。

參考
--

1. ↑  "葫蘆 (fu1 lou4\*2; wu4 lou4\*2 | hu2 lu2) : [fu1 lou4\*2]: a full house (poker); [wu4 lou4\*2]: a bottle gourd - CantoDict". *Cantodict*. 喺2015年7月19號搵到.

| * 睇
* 傾
* 改
啤牌嘅組合 |
| --- |
| 五張過 | 蛇 | 花 | 葫蘆 | 四條 | 同花順 |
| 三張過 | 三條 |
| 有啤嘅 | 單啤 | 滔啤 |
| 咩都冇 | 冇啤 |
**新九龍**係香港九龍嘅擴展部份，範圍由南面嘅界限街，到北面同東面嘅琵琶山、鷹巢山、煙墩山、獅子山、慈雲山、飛鵞山、大老山、大上托、五桂山等等山脈之間。新九龍原本係新界地方，即係英國1898年租借新界一部份。後尾九龍市區要擴大，咁就將呢九龍半島北面嘅山脈，同維多利亞港之間，劃做九龍市區。新九龍嘅地方有荔枝角、長沙灣、深水埗、九龍塘、九龍仔、九龍城、竹園（黃大仙）、慈雲山、老虎岩、新蒲崗、牛池灣、九龍灣、牛頭角、官塘、[秀茂坪]]、咸田、油塘等等。

歷史
--

響英國1860年得到九龍半島之前，九龍同新九龍當係一個整體。九龍成個半島大部份係九龍山，即係界限街以南，到尖沙嘴嘅山，而新九龍就係半島以北就到山脈之間，有唔少平地。因為九龍山唔係咁啱耕田，所以九龍唔係咁多人住，相反新九龍有平地，有河水，有唔少村開響呢度。而九龍灣一帶，亦都係華南主要鹽場，根據史書記載，起碼大宋時期已經有官兵守響度。不過，由於香港係天朝大國邊皮，記錄唔係咁多。

### 末代宋皇

到咗南宋末期，蒙古軍南下攻宋。宋軍無力抵抗，兩位走難皇帝仔，帝昰同帝昺，畀蒙古軍華南沿岸一路追到家下新九龍呢一帶。宋帝，同埋佢嘅官兵，就響家下九龍城、馬頭涌一帶落腳。村民見皇帝來梗係落力招呼。因為佢響舊時馬頭涌口個山仔抖過，所以座山自此起就叫聖山，山上面有個位叫宋皇臺。皇帝仔因為追兵到，最後經荃灣去到崖山，即係今日崖門一帶，畀陸秀夫帶住跳海自殺。大宋就係咁玩完。之後唔少宋軍官兵就留響新九龍一帶落地生根。

### 海患

大明國到咗後期，沿海有倭寇之禍。唐人同倭人勾結做海盜，走私打家劫舍乜都做。因為咁，大明就加強海防。九龍灣呢個產鹽要地，有官富巡司駐守。之後大清滅大明，雖然呢個時間無倭寇，但係好多大明子民唔順滿人大清統治，出海做海盜。所以海盜仍然都係咁猖狂，新九龍呢度係海邊，當然會當災。大清皇帝最後出招，實施海禁，唔畀人住響海邊，要啲人搬入內陸，斷海盜糧草。就係咁，新九龍變成無人住。雖然呢招係對付海盜，但係搬村都係傷民。廣東官員見到民間咁慘，就上奏畀居民返返海皮住。皇帝最後都收返海禁令，但係因為搬村太辛苦，死好多人，唔係好多人搬返返來。大清平定臺灣初時，海盜雖則無咗大靠山，但係仍然咁犀利。搬返九龍灣嘅居民，有幾條村試過畀海盜殺晒。所以呢度嘅人雖然有咁耐歷史，但係咁經過呢幾次劫難，家勢大為減弱，好多連族譜都無埋。

### 客家人搬入

大清國為咗填補呢度人口減少，就鼓勵客家人搬來海邊，自始香港全境，香港島、九龍、新九龍、新界都住咗唔少客家人，甚至比本地人多。客家人搬來香港一直都無停過。1841年英國響大清身上得到香港島，1860年英國永租九龍半島，呢段時間，香港市區發展得快，要好多石起嘢。刻苦耐勞見稱嘅客家人，把握呢個機會來香港島，九龍同新九龍各地打石。新九龍打石個嘅地方就集中響東面，客家就結集成村，開成四山，即係牛頭角、茜草灣、茶果嶺同鯉魚門。呢四山村長，有半官方色彩，就好似代表大清九龍寨城管呢度開石生意同工人。就算英國統治新九龍，就一樣要畀面佢哋。

### 九龍寨城

而防務方面，大清見香港島落入英國手，就立即響九龍城一帶起九龍寨城，加強九龍防務。不過因為英法聯軍北上打天津、北京，最後九龍半島都落入英國手。英國人響九龍同新九龍邊界上面，即係今日界限街上面，起咗一條好長嘅竹籬，分隔開兩邊。而九龍寨城到海邊碼頭就慢慢變成市集。

到咗1898年，英國趁法國租到廣州灣，就要大清租埋新界，等佢可以加強防守。英國同大清討價還價，英國最後租到新界，但大清響唔影響英國防務，可以保留九龍寨城同碼頭。就咁樣，新九龍呢帶既然響條約之內，就交咗畀英國喇。英國接收新界，好多村民都未知乜事，所以就有好多人反抗。因為咁，英國就用話大清官員搞事，趁機趕走九龍寨城嘅大清官員。不過因為英國其實唔係咁名正言順，所以無辦法統治九龍寨城。

### 20世紀初期

英國得到新界之後，新九龍一帶仍然係鄉村地方。不過為咗統治新界，就由新九龍開始起路，有北向沙田嘅大埔道，西向葵涌嘅青山道，東向清水灣嘅清水灣道，上北便九龍山脈嘅沙田拗道，響東面山腰山脊行，去到鯉魚門嘅安達臣道。而因為九龍大角嘴有大同船塢，側邊嘅深水埗市集村落，政府就規劃做市區，等工人可以響度住。而新九龍山腰到山腳底，好多地方都劃做墳區。1910年代九廣鐵路英段由九龍芒角入新九龍，響九龍塘同九龍仔之間個山邊，去到煙墩山底，過煙墩山隧道到沙田。

1916年，何啟同區德開公司發展九龍灣海皮，響蒲崗南面填海，諗住起啟德濱呢個花園洋樓。填海分兩期，1920年同1927年各完成一期。不過好唔好彩，呢間公司執咗，塊地就畀返政府。而政府就私人同埋英軍搞機場。後尾呢度就成為啟德機場喇。

1937年，香港政府決定將新九龍變成市區。所以就立法將呢塊地劃做**新九龍**。

### 日治

響1941年到1945年之間，日本佔領香港期間，日軍拆九龍寨城埲城牆，連埋聖山，一齊拎去填海加大啟德機場。加大同時連蒲崗呢條村都拆埋。

### 20世紀後期

響1945年後，九龍寨城以東仍然有好多村，有九龍十三鄉之稱。十三鄉包括沙埔鄉、衙前圍鄉、竹園鄉、大磡鄉、元嶺鄉、沙地園鄉、坪頂鄉、牛池灣鄉、坪石鄉、牛頭角鄉、茜草灣鄉、茶果嶺鄉、鯉魚門鄉。不過因為國共內戰，好多難民嚟香港。新九龍各山頭都搭晒屋。由於山頭有好多原居民山地，起屋就會搞到人哋祖墳。所以有時重會同原居民有衝突添。

香港政府為咗安置居民，就開始起廉租屋，正式將新九龍東面呢帶當係衛星城市咁起，等佢自始自足。

濕碎
--

新九龍響香港法例上有寫明範圍。不過，一般來講，寫地址只係寫九龍人就明白，唔使特別指明。

商場新九龍廣場喺舊九龍嘅大角咀，而唔喺新九龍。

攷
-

1. ↑  〈第1章 《釋義及通則條例》 — 附表5 新九龍的範圍〉. 原著喺2020-03-27歸檔. 喺2018-12-11搵到.
乾隆年間嘅四邑，新寧即係台山，而崖門係新會地方。四邑加埋鶴山先叫五邑，而六邑嘅赤溪，係晚清先分出來，所以地圖上無。
**四邑**古稱**岡州**，喺廣東珠江三角洲以西，今日係江門市轄下四個地方。由東向西行，即係新會、台山、開平同𠹺恩平四地。

四邑一帶，同省城廣州交通無咁方便，所以就自成一角。呢帶講嘅廣東話，係四邑話，新會話同台山話係代表發音。四邑話口音同廣州話差好遠。

大清時，四邑同富庶啲嘅三邑南海、番禺、順德比差好遠。因爲同省城隔涉，清時係比較窮，唔少人出埠搵食。又因爲爭地，土人同客家人成日鬥。土客械鬥亦促成更多人要出埠搵食。皆因人多，喺外埠唐人街幾有影響力。四邑人因爲同聲同氣，所以中意搞同四邑同鄉組織。四邑嘅字都好常見。

共和國行市管縣之後，江門市管埋鶴山，所以四邑加鶴山，就合稱五邑。

史
-

四邑個名係大清嗰陣形成，係四個貼𠹺嘅縣，即係廣州府新會、新寧兩縣、同𠹺肇慶府開平、恩平兩縣。其中，新會、新寧同恩平係大明嗰陣就有，大清跟明制保留。

四邑之中，恩平縣同新會縣最古老，大明之前就有。大明弘治十一年（1498年），新會劃出西南便得行都同文章都，開新寧縣。

大明紹武元年（大清順治三年，1646年），清軍攻入廣東。十二月三十，清兵入新會城。大清順治六年（大明永曆三年，1649年），清軍響開平係開縣。開平縣係由肇慶府新興縣嘅開平屯，加上恩平同新會劃地而成。雍正九年，新會同開平各劃一窟來開鶴山縣，歸肇慶府管。同治七年，新寧分出赤溪。光緒三十二年，恩平脫離肇慶，改歸新開嘅陽江。

中華民國時嘅1914年，新寧改名做台山。

共和國時，區界變得好快，同大清時比，都幾唔同。1951年1月12號，江門脫離新會，成立江門市，係省轄市。1953年，赤溪併返入台山。1958年11月，開平、恩平合做開恩縣，後尾又改名開平縣。1961年3月16號，開平同恩平又分返開兩縣。

1983年6月1號，實行市管縣，新會縣倒轉頭屬江門市，江門市就係地級市。

1992年，台山縣轉成縣級市，改名台山市。1992年10月8號，新會縣轉成縣級市，改名新會市。1993年3月28號，開平縣變成縣級市，改稱開平市。1994年，恩平縣變成縣級市，改叫恩平市。

2002年9月1號，新會市變做新會區。新會人從來唔認爲自己係江門人，本土意識非常強烈[未記出處或冇根據]。

五邑、六邑
-----

五邑加鶴山，加𠹺赤溪就係六邑。

大姓
--

張、陳、林、周、謝、關、李、麥、黃、趙、梅、馮、鄺、司徒

名人
--

* 羅蒙正：大元詩人，臺山大江鎮人
* 陳獻章：大明理學家，新會人
* 李江：大明詩人，廣東開平沙塘鎮人
* 梁啓超：學者
* 吳尚時：地理學家
* 黃慶雲：研究辛亥革命嘅歷史學家，新會人
* 司徒華：香港泛民主派元老
* 司徒宏沛：廣州中山醫學院腫瘤醫院創辦人之一
* 司徒展：美籍唐人，外科醫生
* 伍錫洪：香港私立宏恩學院心理系教授
* 關德興：香港藝人
* 伍舜德、伍沾德兄弟：美心食品開山鼻祖
* 麥嘉：香港藝人

睇埋
--

* 三邑

攷
-

1. ↑  清史稿，廣東
英文版喺維基文庫入邊同呢篇文章有關聯嘅原始文獻：  

**康邊停戰協定**

**康邊停戰協定** (法文：Armistice de Compiègne、德文：Waffenstillstand von Compiègne)，又可以就咁叫**一戰停火協定**，係協約國同德意志帝國之間喺1918年11月11號喺法國康邊（英文：Compiègne）簽嘅停火協議，表示一次大戰正式打完。

背景
--

喺簽呢份協議之前，協約國已經同其他同盟國國家，包括奧匈帝國、保加利亞、同鄂圖曼帝國，全部分開簽咗停火協議。喺威爾信宣佈佢嘅《十四點和平原則》之後，德國政府對美國要求用呢啲原則，嚟談判一份停火協議同和約。

條約
--

份協議除咗停哂場仗之外，亦逼咗德國做唔少嘅讓步，包括：將成隊軍隊撤退到萊茵河後面（即係等同自願俾對方佔領）、交出任何武器、放哂所有協約國嘅戰俘、同埋同意會賠錢。相反，協約國基本上冇任何讓步，佢哋唔需要放任何德軍戰俘，亦可以繼續封鎖德國。

要提嘅係，呢份並唔係好似二次大戰之後咁嘅投降，只係一份停火協議。

結果
--

喺份協議簽咗之後，因爲談判搞咗好耐嘅關係，總共延長咗3次先至出到和約。喺1919年6月，兩邊正式簽咗《凡爾賽條約》，到1920年1月開始生效。

睇埋
--

* 布列斯特－立陶夫斯克條約
* 德國無條件投降書

攷
-

1. ↑  "Armistice: The End of World War I,1918". *EyeWitness to History*. 2004. 原先內容歸檔喺26 November 2018. 喺26 November 2018搵到.
呢篇文講嘅唔係周美欣、曾美華或曾善美。

**曾美欣**（**Mei Mei Tsang**，1992年8月12號—）係香港女歌手，2021年參與ViuTV搞嘅真人騷選秀《全民造星IV》，60強止步，之後獲邀加入由《造星IV》參賽者自組組合Lolly Talk，做咗其中一位成員。

簡歷
--

### 入行之前

曾美欣入行之前，持續參與經營個人咖啡網店同個人YouTube頻道。

### 參與《全民造星IV》

2021年，曾美欣參與香港電視頻道ViuTV大型選秀節目《全民造星IV》，參賽編號係44號。佢96強自選項目係跳唱《小碎步》，成功入60強後，被編入A2組，同而家Lolly Talk成員阿蛋、Tania、Elka、阿Yo同Lolly Talk非活躍成員Day同一組，表演As One歌曲《Candy Ball》同進行Dance Battle，最後輸咗，同組除咗Day、蛋外，其他人全被淘汰，60強止步。

### 自組Lolly Talk

雖然無機會入《全民造星IV》官方女團，但佢同一眾A2組成員喺2021年12月23號自組成立Lolly Talk，成員包括Mei Mei、Tania、Elka、阿Yo、阿蛋、阿Day，同時加入3位96強成員Sinnie、Yanny同阿妹，拍攝跳唱聖誕特別版MV Cover《Candy Ball》，之後成員Day喺2022年1月12號正式加入女團COLLAR，淡出Lolly Talk。

2022年1月27號到31號，曾美欣同其他Lolly Talk成員喺尖沙咀iSquare（中文：iSquare）搞年宵活動。同年4月15號，曾美欣所屬嘅Lolly Talk正式推出第一首團歌《8SEC》；同年7月11號，Lolly Talk推出第二首團歌兼派台作品《三分甜》；同年7月31號，Lolly Talk參與喺麥花臣場館搞嘅「花漾女生音樂祭」，係Lolly Talk頭一次參與嘅公開現場音樂表演。

濕碎事
---

* 曾美欣係Lolly Talk入面年紀最大嘅成員，亦係唯一考過舊學制公開試（會考同高考）嘅成員。
* 曾美欣身高156厘米，係Lolly Talk入面最矮嘅成員。
* 曾美欣阿媽係印尼華僑，亦自認有四分之一印尼血統。
* 曾美欣擅長煮嘢食，對印尼撈麵有深入研究。

音樂作品
----

  想搵團體名義嘅音樂作品，請睇Lolly Talk。
* 暫未有個人作品

演出
--

### 電視節目（ViuTV）

* 2021年：《全民造星IV》參賽者

### MV演出

  想搵團體名義嘅MV演出，請睇Lolly Talk。
* 2021年：全民造星IV《前傳》MV 2021夏の三部曲：女團の駅

出席活動
----

  想搵團體全體成員出席嘅活動，請睇Lolly Talk。

|  |  |  |  |
| --- | --- | --- | --- |
| 日子 | 活動名 | 參與藝人 | 備註 |
| 2022年4月23號 | 《香港電競超級聯賽第二季》- 傳說對決總決賽 | 曾美欣（MeiMei）、黃詠霖（阿蛋）、陳紀澄（Tania） |  |
| 2022年7月8號 | Bossini-X - New bossini.X Opening Party | 吳倩怡（Sinnie）、曾美欣（MeiMei）、陳紀澄（Tania）、郭曉妍（AhYo） |  |
| 2022年7月30號 | OG X CSL X Lolly Talk傳說對決表演賽 | 曾美欣（MeiMei）、黃詠霖（阿蛋）、陳紀澄（Tania）、黃敏蕎（阿妹）、郭曉妍（AhYo） |  |

出面網頁
----

* 曾美欣嘅Instagram頁
* 全民造星IV | Mei Mei

| * 睇
* 傾
* 改
Lolly Talk |
| --- |
| 曾美欣 · 吳倩怡 · 劉綺婷 · 黃詠霖 · 鄭芷淇 · 陳紀澄 · 黃敏蕎 · 郭曉妍 |
| 單曲 | 

|  |  |
| --- | --- |
| 2022 | 
* 《8SEC》
* 《三分甜》
* 《五種愛的密語》

 |
| 2023 | 
* 《七姊妹星團》
* 《一把火》
* 《四方帽之約》
* 《二人限定故事》

 |
| 2024 | 
* 《六度相隔理論》

 |

 |
| 其他相關 | 《全民造星IV》 ·  許軼 |
|  Category **類** |
之前嘅私立嶺南大學孫逸仙博士醫學院，呢棟大樓前面停咗有部嗌「博濟醫院」嘅白車響度。
私立嶺南大學孫逸仙博士醫學院嘅前面（喺1938年影），而家係博濟樓同「孫逸仙博士開始學醫及革命運動策源地」紀念碑。
**博濟醫學堂**（粵拼：bok3 zai3 ji1 hok6 tong4）係之前中國廣東廣州嘅一間教會醫學嘅專業學校，喺1866年由廣州博濟醫院負責創辦。佢係中國第一間以西醫為主嘅教育機構。而家佢係中山大學中山醫學院嘅一部分。

史
-

博濟醫院喺嘉莊辦咗10年（1845年）之後就發展成喺廣州入面，已經係好有規模，而且醫院設備、醫師力量同醫療水準方面都發展到爆燈咁滯。佢經過咗之前幾屆收啲未學過嘢嘅徒弟（尤其係1861年同1863年）嚟培訓，已經發展到可以開得醫學班喇。到咗1865年嘅博濟醫院30周年慶典嗰陣，就成立咗博濟醫校。喺1868年，甚至重多到12位學生都有。

由於博濟醫校喺1879年按返真光女校嘅學生要求嚟接受2位女仔入學，而呢個係打破咗成間學校凈係收男仔嘅尷尬歷史同時，又係創低咗嗰時中國境內培訓女醫師嘅史無前例歷史。

博濟醫校喺1885年加咗講課同實習時間嚟充實教學嘅內容，但佢哋重係3年學制。而孫中山喺1886年秋天就讀過呢間學校，到咗第年就轉咗去香港華人西醫書院（而家係香港大學李嘉誠醫學院）度讀書。到咗1897年，學校就改成4年學制。

到咗1901年，博濟醫院就正式起成正規嘅醫校，重整咗獨立嘅校舍出嚟。而新嘅校舍喺1903年起好，嗰時係成個廣州入面比較新嘅大樓，嗰年重改咗名嗌「南華醫學堂」。嗰年重變咗中國歷史入面，第一間開辦嘅現代醫學院。

到咗1909年嘅春天，由於博濟醫學堂俾學生玩罷課嚟搞對抗，而嗰時嘅校長就搞一刀切，乾脆將罷課啲學生仔冚唪唥都炒走嗮。結果學生仔就因為噉先至搞到好甍噌，甚至一於唔撈喇，搞集體走佬而導致醫校停辦，雖然話喺1909年底話重新開過，但到咗1911年又唔好彩，因為間嘢冇嗮錢而導致停辦。

舊生
--

* 孫中山：喺1886年入過呢間學校讀過書。
* 陳垣：喺1907年入過呢間學校讀過書。
* 康廣仁

睇埋
--

* 博濟醫院
* 中山大學中山醫學院

攷
-

* 就读博济医院名称沿革 中国人民政治协商会议中山市委员会
* 嘉约翰及其博济医院对中国现代化的贡献（二） 中国基督教改革宗弟兄会 新浪博客【转载】
八號烈風或暴風信號各方向嘅信號形狀西北西南東北東南
**八號烈風或暴風信號**（英文：**Gale Or Storm Signal No. 8**），亦有人叫**八號波**或者**八號風球**，係香港嘅熱帶氣旋警告信號。佢有四個方向，分別係東北、東南、西南同埋西北。上一級嘅信號係九號烈風或暴風風力增強信號，落一級係三號強風信號。

S B
---

八號烈風或暴風信號，意思係香港近海平面而家或者預計會普遍受烈風或暴風由信號所示方向吹襲，持續風速達每小時63至117公里，陣風更可能超過每小時180公里，而且風勢可能持續。

歷史
--

由1884年開始，香港天文台已經懸掛鼓形、倒三角形、圓形及三角形信號警告居民烈風將會吹襲香港，呢個就係而家八號烈風或暴風信號嘅前身。1917年，開始改用2號至5號信號，2號至5號分別代表烈風將會由北、南、東或西四個方向吹襲香港。1931年，改為以5號至8號分別代表來自西北、西南、東北或東南四個方向吹襲香港嘅烈風。為咗唔好令到公眾混淆，由1973年1月1號開始，5號至8號風球分別由8號西北、8號西南、8號東北及8號東南四個信號代替，直到而家 。

喺2007年開始，發八號由以前只係參考維多利亞港嘅風速，變成參考香港其中八個測風站，包括啟德、青衣、長洲、沙田、濕地公園、打鼓嶺、赤鱲角同西貢。只要多過一半測風站錄得或預料錄得嘅風速有烈風程度，而且風勢可能持續，就會發出相應嘅熱帶氣旋警告信號。

發出嘅記錄
-----

內文：香港八號信號發出嘅紀錄

八號之最
----

### 最早八號

颱風利奧，喺1999年5月2號13:30發出，嚮1999年5月2號17:30改發三號強風信號。

### 最遲八號

歷來最遲發出嘅八號信號係1939年己卯年颱風，喺11月23號16點25分至19點15分懸掛。二戰後最遲則係1972年嘅颱風柏美娜，喺11月8號15點15分至11月9號05點15分懸掛。

### 最長八號

颱風瑪麗，喺1960年6月6號21:40懸掛八號東北烈風或暴風信號，1960年6月8號09:15懸掛八號東南烈風或暴風信號，1960年6月9號01:07懸掛九號烈風或暴風增強信號，03:30改掛十號颶風信號，12:40改掛八號西南烈風或暴風信號，最後16:30取消。於改掛九號烈風或暴風增強信號前，無間斷連續發咗五十一個鐘頭二十七分鐘八號。

### 最遠八號

* 用發出嗰陣計同埋最接近香港距離計係2021年熱帶風暴獅子山，最接近香港距離為**500公里**。
* 用取消嗰陣計係2021年熱帶風暴獅子山，由八號東南信號改發三號信號嗰陣離香港成**660公里**。

方向
--

內文：八號烈風或暴風信號通常出嘅方向

參考
--

1. ↑   熱帶氣旋警告信號小冊子
2. ↑   互聯網檔案館嘅歸檔，歸檔日期2011年7月13號，. 香港的熱帶氣旋警告信號歷史沿革
3. ↑   互聯網檔案館嘅歸檔，歸檔日期2009年3月20號，. 2006年熱帶氣旋警告系統檢討及2007年新措施
4. ↑   香港天氣觀察站 - 熱帶氣旋 - 極端值
5. ↑   互聯網檔案館嘅歸檔，歸檔日期2020年3月15號，. 香港天文台警告及信號資料庫 - 利奧
6. ↑  〈暴風雨昨午猛襲本港 天文台三易風球交通大受影響 澳門輪停止開行船艇多艘沉沒〉. 華字日報第貳張第叁頁. 1939-11-24.（繁體中文）
7. ↑  〈香港天文台熱帶氣旋警告信號資料庫〉. 香港天文台. 原著喺2020年11月10號歸檔. 喺2014年5月4號搵到.（繁體中文）
8. ↑  〈香港天文台警告及信號資料庫 - 瑪麗〉. 原著喺2020年3月15號歸檔. 喺2011年6月27號搵到.
**阿蟬普女子高等中學**（**আজিমপুর উচ্চ বালিকা বিদ্যালয়**）係孟加拉國一間中學同預科中學。間學校喺達卡嘅阿蟬普（Azimpur），係1957年公務員福利會（Welfare Association of Government Employees）開嘅。

1999年計，學校有學生2700同學系82。除咗公開試成績好之外，亦出名文化活動。唔少大活動或全國敎育活動響呢度搞，就好似孟加拉奧林匹克數學比賽（Bangladesh Mathematics Olympiad）。2007年佢搞過Bhasha Protijog，慶祝佢金禧年同團圓。

史
-

1956年，有啲知識份子決定搞間高中畀女仔。1957年1月16號就開第一堂，當時校長卡士岩波阿埋（Kazi Ambor Ali），就係學校發展嘅靈魂。1995年，校園開多間學院，叫阿蟬普女子學院（Azimpur Girls’ College）。1999年，學院同學校就合一做一間機構。

全校有學生2800人，先生71人。家下校長係何士尼阿拉碧金（Hosne Ara Begum）。成間嘢有一棟樓、一個大操場，同一個校長宿舍。

舊生
--

* 哈西娜：孟加拉國總理

注
-

1. 1 2   "Jekhane Boshechilo Protijog:Azimpur Girls School And College". *Prothom Alo* (Bengali). 2007年4月6號.
2. ↑  "Sheikh Hasina in Banglapedia". 原著喺2012年7月16號歸檔. 喺2008年7月2號搵到.

出面網頁
----

* Azimpur Girls High School at Banglapedia



|  |  |
| --- | --- |
| Stub icon | 呢篇學校文係楔位文。歡迎幫維基百科擴寫佢。睇 • 論 • 改 • 歷 |
**桂儀**（英文：**Abbierain**，1992年5月18號—），原名**梁桂儀**（英文：**Abbie Leung**），係香港女模特兒，2018年開始參與電視節目演出，亦係2018年度工展小姐冠軍。

簡歷
--

梁桂儀以前讀順德聯誼總會鄭裕彤中學（中文：順德聯誼總會鄭裕彤中學）（2010年中五），大學讀香港理工大學紡織及製衣學系，嗰陣做過大學辯論隊成員。佢亦係潛水專家，去過好多國家玩潛水。

2018年，佢參與無綫電視綜藝節目《美女廚房》，做其中一位美女學徒。同年佢代表威馬企業參選工展小姐選舉攞到冠軍。2022年，佢參與ViuTV選美節目《尾二一屆口罩小姐選舉》，入圍最後廿強，代號「小紅帽」，但未能再晉級。

演出
--

### 網上節目（ViuTV）

* 2016年：《Full Speed Girls》 跑手（第23集）

### 電視節目（ViuTV）

* 2022年：《尾二一屆口罩小姐選舉》20強參賽者（小紅帽）
* 2024年：《識碳惜生活》主持

### 電視節目（無綫電視）

* 2018年：《美女廚房》 美女學徒

參考
--

* Abbie闖印度冇有怕
* 美女學徒梁桂儀走可愛路線　性格大頭蝦想搵男仔照顧

出面網頁
----

* 桂儀嘅facebook頁
* 桂儀嘅Instagram頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**孟什維克** (俄文：меньшевики́, mensheviki, 直譯 「少數派」)係一個喺俄帝國同埋蘇俄嘅政治派，屬於共產主義嘅黨派。孟什維克代表住俄羅斯社會民主工黨（英文：RSDLP）比較溫和嘅成員，同比較激進嘅布爾什維克相對。佢哋嘅主要阿頭包括 Julius Martov 同 Pavel Axelrod。

歷史
--

喺1903年，孟什維克同布爾什維克嘅成員對俄國嘅共產主義願景出現咗分歧。孟什維克成員支持一個比較開放嘅革命，希望能夠吸納唔同背景嘅人。相反，布爾什維克成員認為搞革命係應該由專人做，所以支持一個小圈子革命組。到1912年，兩個派系正式分離，成為咗兩個黨派，但係依然用同一個名。

到1917年二月革命爆發嘅時候，兩個派系嘅分歧更加明顯咗。孟什維克選擇支持革命之後成立嘅俄國臨時政府，同時支持親民主嘅立憲民主黨。佢哋雖然都支持搞共產革命，但係同時認為國家都先要經過資本主義嘅階段，先知他有幾衰。相反，布爾什維克拒絕呢個講法，覺得俄國應該直接搞埋共產革命。

喺1917年嘅俄國議會選舉，孟什維克只係贏到3%，但係布爾什維克就贏咗23%。佢哋喺之後嘅時間，批評十月革命係政變，但係同時喺俄羅斯內戰繼續支持蘇俄。到1921年，孟什維克正式俾掌權嘅布爾什維克禁咗黨。

睇埋
--

* 布爾什維克
* 十月革命

攷
-

1. ↑  Radziwill, Catherine (1920). Horne, Charles F. (編). *The Great Events of the Great War: Bulgaria Joins the Great Wars*. 紐約: National Alumni. p. 326–332.
2. ↑  Aldanov, Mark (1922). *Lenin*. p. 10. OL 2400504W.
3. ↑  Brovkin, Vladimir N. 1991. *The Mensheviks After October*. 康奈爾大學出版社
4. ↑  Basil, John D. 1983. *The Mensheviks in the Revolution of 1917*. Slavica Publishers.
5. ↑  Antonov-Saratovsky, Vladimir. 1931. *The Trial of the Mensheviks: The verdict and sentence passed on the participants in the counter-revolutionary organization of the Mensheviks*. Soviet Union: Centrizdai.
6. ↑  Broido, Vera, 1987. *Lenin and the Mensheviks: The persecution of Socialists Under Bolshevism*. Gower Publishing.
7. ↑  Ascher, Abraham. 1976. *The Mensheviks in the Russian Revolution*. 康奈爾大學出版社.
**冗餘**（粵拼：jung2 jyu4；英文：**redundancy**）指同個系統加啲「多餘」嘅功能，呢啲「多餘」功能喺冇故障嘅世界入面係唔必要，但可以提升個系統嘅容錯性。攞住「要提升佢容錯力」嘅系統部份，設計者可以將個系統部份複製幾次，啲複製品用嚟做後備；噉一旦個系統部份軭咗，個系統就可以即刻改為用啲後備部件頂替。

舉例說明，啲大型嘅船同飛機好興設計成有多過一部發動機（將發動機複製咗幾次）；噉如果架嘢嘅主發動機出咗故障，佢哋就可以改為用後備發動機嚟推動架嘢，等架嘢仲可以繼續行，或者起碼有足夠時間駛去安全嘅地方。

一條懸索橋嘅抽象圖解；條橋攞好多條纜吊住，查實條橋就算唔用咁多條纜都一樣吊得起（冗餘）－如果條橋嘅纜出事，搞到成條橋向下跌，可以造成嚴重人命傷亡，所以工程師就同條橋落大量嘅冗餘，想確保條橋夠嗮安全。

例外處理
----

內文：例外處理
又例如程式編寫噉，控制流程上就有所謂嘅例外處理（exception handling），好似以下呢段 Python 源碼噉：

```
  try: #「試吓行 try 嘅碼先。」
    print(x)
  except: #「如果 try 段碼出錯，噉就行 except 嘅碼。」
    print("An exception occurred")

```

當中 `except:` 入面嗰段碼就係冗餘嘅部份－喺冇出錯嘅世界入面，嗰段碼係冇需要存在嘅，但有咗 `except:` 段碼喺度，就可以喺 `try:` 段碼出事嗰陣有個後備保障。Python 以外嘅多種程式語言（好似係 C++ 同 Java 呀噉）都有例外處理嘅功能。

註釋
--

1. ↑  「大型」表示「出起事上嚟死得人多」，所以工程師有強烈誘因同呢啲船同飛機落容錯設計。

睇埋
--

* 容錯
* 成本
* 工程設計
* 例外處理
* 語言冗餘

攷
-

1. ↑  Python Try Except.
2. ↑  Exceptions in Java. *GeeksForGeeks*.

|  |  |
| --- | --- |
| Stub icon | 呢篇工程學有關嘅文係楔位文。歡迎幫維基百科擴寫佢。睇 • 論 • 改 • 歷 |
**旅遊文娛頻道**（粵拼：leoi5 jau4 man4 jyu4 pan4 dou6）
（簡化字：**旅游文娱频道**）係九江電視台嘅一間已經停止廣播嘅電視頻道，2006年10月1號開播，2016年9月30號00:00停播。

頻道喺開播後到停播前，每日00:00～06:00冇節目。

史
-

頻道停播時嘅畫面
2006年10月1號，九江電視台經國家廣播電影電視總局（今日嘅國家新聞出版廣電總局）批准試播呢個頻道，2007年1月1號正式開播。初期嗌**廬山旅遊文娛頻道**，2012年5月31號同九江電台合併而改名做**旅遊文娛頻道**。頻道開播之後凈限九江地區播出。

2016年9月29號挨晚，電視台方喺電視屏幕發佈咗關於旅遊文娛頻道停播嘅公告。具體停播原因係電視台方為咗進一步深化文化體制改革，加上電視台嘅黨委會開會研究重決定，按上級要求喺2016年9月30號00:00實行熄機處理。實際喺停播前最後一日00:00，旅遊文娛頻道嘅畫面變成測色板，直到05:00變成賣藥廣告成個鐘頭，雖然當日06:00開台繼續播出，但播咗唔夠1個鐘又變返測色板，直到07:10猛咁無限循環播中國夢嘅公益宣傳廣告同九江嘅風景畫直到16:55變返測色板為止。17點10分變成停播公告畫面後一直冇喐過。

2016年9月30號00:00，旅遊文娛頻道嘅網上直播信號畫面變成九江視聽網自己無限循環插播嘅爆笑短片，而當地嘅有線電視已經變成雪花畫面。4個月後，網上直播信號亦切斷埋。

註
-

1. 1 2  九江电视台简介[*失咗效嘅鏈*] 刊例在线
2. 1 2  九江关停电视旅游文娱频道 互聯網檔案館嘅歸檔，歸檔日期2016年10月11號，. 九江在线 （2016-09-29）
3. ↑  报纸 广播电影电视[*失咗效嘅鏈*] 中國九江 （2014-09-05）
**臺灣總督府醫學校**，喺明治32年（1899年4月）成立。1919年4月，改名做「臺灣總督府醫學專門學校」，學制亦都由原本嘅五年，延長到八年（預科4年加本科4年）。1922年，改名做「臺灣總督府臺北醫學專門學校」，學制跟日本國內嘅醫專，改為招收中學嘅畢業生。1936年，臺北帝國大學成立醫學部，「臺灣總督府臺北醫學專門學校」併入臺北帝大，改咗叫「臺北帝國大學附屬醫學專門部」。1945年，因為日本喺二戰嘅時候戰敗咗，原本由大日本帝國統治嘅台灣由中華民國接收，國民政府接收咗台北帝國大學，將佢改名做國立臺灣大學，醫學部亦都改叫「臺大醫學院」。

創立
--

 臺灣總督府臺北醫學專門學校
明治28年（1895年）6月，台灣總督府喺舉行「始政式」（1895年臺灣）後嘅第4日，就喺台北大稻埕（台北市大同區）創辦「大日本台灣病院」（係依家台大醫院嘅前身），三年後搬到依家台大醫院西面嗰個位（註：「病院」即日文「醫院」嘅意思）。喺日本派咗10個醫生、9個藥劑師、20個護士嚟醫院幫手。1897年4月12號，台灣病院院長山口秀高喺院內創辦醫學講習所（又叫做「土人醫師養成所」，「土人」即係「本土人士」，意思係指「台灣本地人」），用嚟培養台灣本地嘅醫生（註：醫生喺台灣叫「醫師」）。1898年3月總督兒玉源太郎任命咗曾經做過衛生局長嘅後藤新平做民政長官之後，1899年（明治32年）2月20號升格為台灣總督府醫學校，成為台灣嘅第一間醫科學校，五年制專收台灣人全部住校。1899年4月1號，台灣總督府醫學校舉行「開校式」（開學典禮），首任校長為山口秀高。《臺灣總督府醫學校規則》第一條即開宗明義說明主旨：

>  臺灣總督府醫學校為授予本島人醫學教育，養成醫師之處。 
> 
> 

臺灣總督府醫學校第十三回卒業紀念撮影
台灣總督府醫學校係台灣總督直接管理，學制係4年，加上午1年預科，所以總共需要5年先至能夠畢業，當年收咗70個學生。

1919年臺灣日日新報「醫學專門學校野球團南下」，根據呢篇文章嘅報導，有兩個本島人同佢一齊去高雄
1920年臺灣原住民泰雅族領袖樂信·瓦旦與哈勇．烏送（高啟順）喺臺灣總督府醫學專門學校
明治42年（1909年）4月，台灣總督府醫學校校友成立「台灣總督府醫學校校友會」。之後，「台灣總督府醫學校」經歷過叫做「台灣總督府醫學專門學校」（1919年）、「台灣總督府台北醫學專門學校」（簡稱「台北醫專」，1922年）等嘅階段。1936年（昭和11年），台北帝國大學正式成立醫學部，「台北醫專」併入臺北帝大，改成「台北帝國大學附屬醫學專門部」，期間一共培養咗1,888個台灣人醫師，其中212人繼續深造。

第二次世界大戰後，台北帝國大學俾中華民國國民政府接收咗。1945年11月15號完成咗接收程序。1945年12月，國民政府行政院成立國立臺灣大學，「台北帝國」同埋大學嘅附屬醫學專門部俾代理校長羅宗洛廢除咗，1944年同1945年入學嘅學生，就轉到由「台北帝國大學預科」改成嘅「國立臺灣大學」先修班讀一年，先修班畢業之後直接升上「國立臺灣大學醫學院」讀醫科。

1910年代臺灣總督府醫學校教師肩絆同埋腰帶
1946年間，國立臺灣大學先修班同醫本科（醫本科除了接受先修班畢業嘅原台北帝大醫專生同原本嘅台北帝大預科生之外，仲收咗台北高等學校等嘅畢業生）容納唔到喺日本本土同其他殖民地、領地嘅醫學專門學校輾轉返番嚟台灣嘅好多學生，因為呢個原因，國立臺灣大學成立國立臺灣大學臨時醫學專修科（「臨時醫專」）俾佢哋讀。喺1944年同1945年入學嘅台北醫專學生，當佢哋喺1946年先修班畢業之後，除咗可以直升台大嘅醫本科或者係轉到其他學院讀本科之外，仲可以選擇去讀「臨時醫專」。1947年，陸志鴻校長續辦先修班同「臨時醫專」。1948年，最後一屆先修班喺莊長恭校長任內畢業然後停辦；「臨時醫專」雖然都無再收新生（只係俾啲因為戰爭因素唔能夠完成日制醫學專門部或醫學專門學校學業嘅台灣學生繼續修讀醫學），讀緊嘅學生仍然可以繼續讀落去。1950年，傅斯年校長任內，最後一屆臨時醫專學生畢業，「臨時醫專」停辦，成為歷史。

校長
--

* （兼）山口秀高：1899年4月1號 -
* （心得）松尾知明：1902年1月16號 - 4月7號
* （兼）高木友枝：1902年3月31號 - 1907年8月23號
* 高木友枝：1907年8月23號 - 1912年2月28號
* （兼）高木友枝：1912年2月28號 - 1915年3月31號
* 堀內次雄：1915年3月31號 - 1945年

著名校友
----

* 台灣第一位帝國大學醫學博士杜聰明
* 第一位參加中國同盟會嘅台灣人翁俊明(杜聰明嘅同班同學)，旅日藝人翁倩玉祖父。
* 台灣文化協會嘅蔣渭水、吳海水、石錫勳、林麗明、林瑞西等
* 台灣民眾黨嘅韓石泉、王受祿(台灣第一位留學德國嘅醫學博士)等
* 文學界嘅賴和等
* 政治界嘅黃朝生等
* 農民運動嘅李應章、黃信國等
* 日治台灣台南州東石郡朴子街初代街長（首任市長）、嘉義客運首任董事長黃媽典
* 日本漢學家、作家尾崎秀樹
* 樂信·瓦旦(林瑞昌)，泰雅族，日本公醫，臺灣白色恐怖時期受難者之一，第一屆臺灣省議員。
* 杜孝生(博尤 特士庫)：為鄒族第一位西醫，嘉義縣第一屆議員，台灣白色恐怖受難者之一，歌手杜銘哲之父。
* 徐傍興：美和高中同美和護專嘅創辦人，亦都係台灣棒球推手之一。
* 臺灣總督府臺北醫學專門學校學生合照劉清港：臺灣三峽地區第一位公醫，並兼任莊協議會議員。

參考資料
----

1. 1 2 3 4 5
2. 1 2 3
3. 1 2  〈貳 日治時期的台灣醫療史〉. *www.drkao.com*. 原著喺2021-04-13歸檔. 喺2018-12-12搵到.
4. ↑  tmantu (2014-06-10). 〈「波波醫師」與臺灣人海外習醫概略〉. 《臺灣與海洋亞洲》. 原著喺2020-12-02歸檔. 喺2016-12-21搵到.
| How to read a taxoboxHow to read a taxobox**蘇鐵** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 蘇鐵門 Cycadophyta |
|
|
|
|
|
|
|
|
| 綱 | 蘇鐵綱 Cycadopsida |
|
|
|
|
|
| 目 | 蘇鐵目 Cycadales |
|
|
|
|
|
|
|
|
| 科 | 蘇鐵科 Cycadaceae |
|
|
|
|
|
| 屬 | 蘇鐵屬 *Cycas* |
|
|
|
|
|
|
|
| 種 | **蘇鐵 *C. revoluta*** |
|

 |
|
| 二元學名 |
| ***Cycas revoluta***Thunb. |
|
|
|
|
|
|
|
|
|
|
|
|
|
|
|

*Cycas revoluta*
**蘇鐵**（粵拼：sou1 tit3；學名：*Cycas revoluta*）；第個名係**鐵樹**（tit3 syu6）或**避火蕉**（bei6 fo2 ziu1）或**鳳尾鐵**（fung6 mei5 tit3）或**鳳尾蕉**（fung6 mei5 ziu1）；佢係蘇鐵科蘇鐵屬嘅常綠喬木，原產地喺中國東南邊，日本琉球群島、菲律賓同印尼。呢種植物重係蘇鐵屬嘅其中一種比較好彩留到而家重響度嘅物種。

名
-

呢種植物唔係金屬鐵嘅一種，佢之所以帶有「鐵」字嘅名係因為佢嘅木質密度比較大，沉到好似啲鐵噉，如估放落啲水度就沉咗落去喇。加上呢樖嘢喺生長過程入面一定要好多Fe元素先至得。

形態
--

呢樖嘢同龍血樹一樣都生得好慢吓，因為佢出世之後10幾年以上嘅樹先至開花。而樹幹係短而粗，樹葉比較堅硬兼羽狀分裂，一般生嗮喺莖頂，而線形裂片度有嚿中脈，邊緣向下攣，葉色係深綠，而佢啲葉基嗰度有刺。植種方面，公乸都唔同品種。佢啲花方面，一般生喺莖頂。花公係由好多好多嚿好似鱗片噉嘅雄蕊搞出嚟，而花乸係從一嚿羽毛噉嘅心皮搞出嚟，而心皮下邊重有兩嚿好多粒組成嘅生胚珠。而佢啲核係紅色，稍微有啲扁。

生長環境
----

佢鍾意有光同鐵素，稍耐半陰嘅靚泥，稍微有酸性嘅泥同比較暖嘅氣候都生得。佢幾禁（kam1）短時間嘅凍冰冰天氣同乾旱，但係唔禁（kam1）＜0℃嘅天氣。

用途
--

蘇鐵除咗可以用嚟做盆景樹木之外，重有以下呢啲用途：

### 藥用價值

蘇鐵係一種漢方藥材，佢啲葉可以用嚟做藥，有散瘀同止血嘅功效。

### 食用

蘇鐵嘅樹幹入面嘅薄壁細胞度有好多澱粉，磨成粉之後可以食得。嗰啲嘢俾人話成「西米」。

毒性
--

蘇鐵嘅核有蘇鐵甙，如估唔小心食咗佢啲核嘅話會搞出抽筋、嘔、肚疴同出血等徵狀。

植物活化石
-----

呢種植物之所以話最古老嘅裸子植物，係因為佢喺3億年前嘅晚石炭紀出現咗，甚至喺中生代嘅侏羅紀嗰時發展得比較犀利。喺1.6——1.9億年前嘅3000萬年入面，蘇鐵類嘅植物同恐龍一齊，都係地球嘅霸王。但係過咗幾億年嘅地質同氣候變遷，恐龍已經絕咗種，加上大多數嘅蘇鐵類植物都變成絕滅物種，重有啲變咗化石都有。而呢樖嘢從恐龍時代一直行到而家為止重響度嘅物種。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 鐵樹嘅樹乸 |
| 鐵樹嘅樹乸  |

|  |
| --- |
| 細樖仔嘅蘇鐵 |
| 細樖仔嘅蘇鐵  |

|  |
| --- |
| 蘇鐵嘅花公同葉 |
| 蘇鐵嘅花公同葉  |

 |

註
-

1. ↑  Template:IUCN2010
2. ↑  苏铁抗寒生理特性研究[*失咗效嘅鏈*]
3. ↑  〈蘇鐵（鐵樹、鳳尾蕉、避火樹）〉. 原著喺2015年4月19號歸檔. 喺2015年4月13號搵到.

有關嘅書
----

* 稀有植物大探秘 第35－37页　　ISBN 978-7-5082-6715-9

出面網頁
----


維基同享有多媒體嘅嘢：  
**蘇鐵**

維基物種有資料講：***蘇鐵***

* 蘇鐵, Sutie 藥用植物圖像數據庫 (香港浸會大學中醫藥學院) （繁體中文）（英文）
* 奄美大島ケーナビサイト 「 エコラリー奄美 」
* 2012 台灣植物分類學會年會暨植物多樣性與系統分類研討會-看不見的威脅：境外栽種的台東蘇鐵與琉球蘇鐵的基因滲漏
* Sago 'Palm' care and cultivation 西米棕櫚的照顧和栽培
* The Sago Palm,Cycas revoluta
* The Cycad Pages
* 苏铁 苗易网
* 苏铁植物介绍 深圳市中国科学院仙湖植物园
由前石硤尾工廠大廈改建嘅賽馬會創意藝術中心
藝術中心中庭
藝術中心六樓通道
藝術中心七樓共用空間
**賽馬會創意藝術中心**（**The Jockey Club Creative Arts Centre**，**JCCAC**）係一個幫香港創意藝術發展嘅藝術項目，嚮九龍深水埗白田街30號，前石硤尾工廠大廈舊址。賽馬會創意藝術中心由香港浸會大學主管，香港藝術發展局同香港藝術中心夾份搞出嚟，香港賽馬會慈善信託基金資助，民政事務局以政府身份支援。藝術中心嚮2008年9月尾開檔營業。

成立
--

2005年10月31號，創意藝術中心由當時民政事務局局長何志平主持啟動儀式。2006年11月創意藝術中心開始招租，2007年1月截止時接獲超額近5倍申請，浸大藝術中心由522份承租申請中，甄選出112份，當中6份屬藝術機構租戶，88份屬藝術工作者或藝術團體租戶，其餘屬藝術課程學生或畢業生。

攷
-

1. ↑  〈何志平嚮藝術創意中心計劃啟動儀式上致辭（PDF 格式）〉 (PDF). 原著 (PDF)喺2016年3月4號歸檔. 喺2010年3月27號搵到.
2. ↑  創意藝術中心呎租三至八元
3. ↑  〈創意藝術中心招租 超額5倍〉. 原著喺2021年11月24號歸檔. 喺2010年3月27號搵到.

睇埋
--

* 美荷樓
* 石硤尾邨

出面網頁
----


維基同享有多媒體嘅嘢：  
**Jockey Club Creative Arts Centre, JCCAC**

* 賽馬會創意藝術中心
* 「賽馬會創意藝術中心」計劃今啟動 標誌藝術、文化和創意產業新里程
* 浸大委任呂豐雅 籌建創意藝術中心
* 石硤尾工廈藝術村將開幕
* 拆去「石硤尾」粉飾貧窮牆——失落本土坐標創意工業
* 創藝中心預期招租理想
* 賽馬會創意藝術中心的非官方網頁-JCCACmate
**廖秀冬**博士，GBS，MBE，JP（1951年12月25號—，英文：**Sarah Mary Liao Sau-tung**）係香港政府前官員，做過環境運輸及工務局局長（2002年7月1號—2007年6月30號），以局長身份自動做埋行政會議成員。廖秀冬本身係環保人士，喺北京住過。2001年加入北京奧運會組織委員會（奧組委），做環境顧問。

簡歷
--

### 早期工作

廖秀冬喺1988年開咗一間環境顧問公司，向政府、學校同埋建築師、發展商等私人機構提供對環保事項嘅專業意見。1997年，因為佢間公司重同一間國際工程顧問公司合併，佢開始涉及中國內地同台灣方面嘅工作。2001年北京申請辦2008年奧運會，廖秀冬畀奧運會申辦委員會請咗做環保專家同代表，負責同北京申辦奧運講解環保狀況嘅部份。佢亦做過西圖集團中國區總經理，負責管理環境同基建工程。

廖秀冬一直積極參與推動環境保護嘅工作，包括參加香港好多個民間環保團體，又幫手主持多個國際環保會議。1988年至1992年，做過香港工程師學會環境分部理事。

### 加入政府

2002年，當時嘅行政長官董建華連任後，大幅改組政府架構而推行高官問責制，7月揾咗廖秀冬做環境運輸及工務局局長。廖秀冬喺2002年8月1號宣誓就任。初時，有人質疑廖秀冬環保人士出身，對於呢個局另外兩個主要工作範疇公共運輸同工務都唔了解。後來做咗環境運輸及工務局局長亦負責監察八個行政部門嘅運作，包括建築署、土木工程拓展署、渠務署、機電工程署、環境保護署、路政署、運輸署同水務署，工作範圍非常廣泛。

廖秀冬上任後好快就提出「公共交通可加可減機制」以減輕市民嘅交通開支，一度令佢喺民意調查攞到局長之中嘅第一名。不過，雖然得到各大公共交通營運商嘅支持，但就調低實際票價同埋為乘客提供其他優惠上取得好大進度，主要營運商都以營運開支不斷增加、油價上升或只提供小優惠。廖秀冬亦主動就兩鐵合併（地鐵同九鐵）一事提出磋商，希望喺呢件事上為公共交通再揾喲減價空間。

經過公共交通工具無當初預期減價，東區海底隧道加價談判失敗，香港的士司機反對下試行減價，加強對小巴衝紅燈嘅違例駕駛啲處罰，同埋一啲嚴重交通事故，特別係2005年「太子道棚架倒塌事件」，都令佢嘅支持度跌咗。2006年廖秀冬又繼續面對香港電燈加價，客貨車非法載客令的士司機收入減低，石油汽站加價等事件先後令到的士、小巴多次慢駛示威行動，對廖秀冬造成唔少嘅壓力。不過，佢嘅支持度仍高居咁多高官當中嘅前列位置。*睇：香港大學民意網站 (HKU POP)*

此外，廖秀冬自上任以來便倡議討論建築港珠澳大橋嘅可行性，重同中央人民政府、廣東省政府同澳門特區政府等有關部門傾。亦就廣深港高速鐵路、香港10號幹線等香港未來主要工程進行規劃。

廖秀冬喺環保項目方面建議「污染者自付」原則，考慮跟台北市等地徵收垃圾費。目前垃圾費雖然仍未喺政府目標中，但已喺2004年先喺港島東區13個屋苑試行家居廢物源頭分類試驗計劃。但係工商業排放嘅垃圾，正係研究制定相關法例，針對建築物廢料喲收費計劃。廖秀冬就淨化海港計劃第二期推出咗新啲自然保育政策，並同公眾進行諮詢。關於空氣質素方面，廖秀冬積極推進珠江三角洲空氣質素管理計劃，希望可以改善香港空氣污染狀況。呢啲計劃目標係2010年以前，有效減少珠三角地區啲空氣污染物排放量。另一方面，廖秀冬亦積極推動香港同中國內地發電廠之間進行排污交易試驗同考慮全面用天然氣代替煤做發電燃料。日常生活上，廖秀冬曾經提出巴士冷氣過凍浪費電力，同建議提高至攝氏25度嘅水平，重鼓勵市民買報紙時減少攞膠袋同紙巾。

2006年，廖秀冬對九廣鐵路發生嘅幾件事故包括「飛站事件」表示關注同斥責機構高層監管不力。

個人檔案
----

### 教育

廖秀冬小學讀九龍塘學校（小學部），中學讀拔萃女書院，後來喺香港大學先後攞到學士學位（化學及植物學）、碩士學位（無機化學）、博士學位（環境/職業健康）。1975年，英國伯明翰大學頒發碩士學位（分析化學）畀廖秀冬。

中學時期嘅廖秀冬曾加入小交響樂團，並喺當時認識後來嘅老公蕭炯柱。大學時喺1970年加入聖約翰學院，並喺1971-1972年度擔任女子體育隊長，重成為最佳女運動員。

### 家庭

廖秀冬阿哥係廖約克博士，係哈佛大學舊生，身任多項公職。

廖秀冬嘅前夫係前規劃地政司蕭炯柱，兩人生咗兩個仔。細仔蕭偉中細個時患過「讀寫困難症」，由於廖秀冬細個都有呢個病，所以對個仔嘅問題特別關心。蕭偉中曾創辦音樂中心。*睇：「寫讀病」相傳母子兩心知*

廖秀冬係鋼琴高手，前夫蕭炯柱則係小提琴高手。

公職
--

* 消費者委員會研究及試驗小組主任（1988年～1996年）
* 職業安全健康局成員（1990年～1992年）
* 香港房屋委員會建築小組委員會委員（1996年～2000年）
* 香港中央政策組非全職顧問（1999年～2001年）
* 環境運輸及工務局局長 (2002年~2007年)
* 空氣污染管理上訴委員會委員
* 大學教育資助委員會委員
* 創新及科技基金轄下評審小組成員

榮譽
--

* 太平紳士（1994年）
* 英國皇家化學院院士（1995年）
* 香港工程師學會院士（1996年）
* 香港大學土木工程系榮譽教授
* 英帝國員佐勳章（1997年）
* 金紫荊星章（2007年）
* 香港大學名譽大學院士（2008年）

參考
--

1. ↑  〈太平紳士網頁〉 (繁體中文). 香港特別行政區政府.
2. ↑  〈二〇〇七年授勳名單〉 (新聞稿) (繁體中文). 香港政府新聞公報. 2007年7月1號.
3. ↑  〈香港大學頒發名譽大學院士銜予9位傑出人士〉 (新聞稿) (繁體中文). 香港大學. 2008年11月24號.
4. ↑  〈廖秀冬博士 - 名譽大學院士 - 名譽大學院士銜〉 (繁體中文). 香港大學.

* 《壹些事壹些情：廖秀冬生命中的兩個男人》，《壹周刊》644期

出面網頁
----

* 廖秀冬專訪 - 香港電台五分鐘時事節目《五稜鏡》訪問廖秀冬
**聖若瑟大學**（Universidade de São José）係澳門其中一間私立大學，1996年創校，原名**澳門高等校際學院**（UInstituto Inter-Universitário de Macau），2009年改名。

佢係由葡萄牙天主教大學（Portuguese Catholic University）同澳門天主教教區合辦，畢業文憑由天主教葡萄牙大學同聖若瑟大學共同頒授，係澳門受歐洲教育機構認可嘅大學之一。

聖若瑟大學於2021年《泰晤士高等教育大學影響力排名》「優質教育」組別排列全球第41位。

重要人物
----

* 校長兼副教授：麥侍文執事（Rev. Deacon Stephen Morgan）
* 副校長兼教授：Keith Morrison
* 副校長兼教授：Álvaro Barbosa
* 署理副校長兼助理教授：**Rochelle Ge**
* 總務長：張潔瑜，澳門聖若瑟大學教育碩士（2002）
* 教務長兼助理教授：劉鈺馨，澳門聖若瑟大學工商管理博士（2015）

校舍
--

新校區喺青洲聖若瑟教區中學校本部原址，佔地面積約1.5公頃，建築預算最初係三億五千萬澳門元，之後提升至五億八千萬元。

新口岸 (皇朝) 校舍 (科學及環境研究所)
----------------------

喺澳門半島新口岸倫敦街106號（環宇豪庭三樓）

### 開放時間

* 星期一至星期五：朝早9點至夜晚11點
* 星期六、星期日同澳門公眾假期：閂門

舊生
--

* 麥嘉欣
* 馬檇鏗

睇埋
--

* 澳門大學一覽
**中華中學**（**Chung Wah Middle School**）係香港一中學。一九六七年，六七暴動期間，學校蔑視香港政府法令，師生參與暴動同整土制炸彈，敎育司勒命停校。

史
-

中華中學，係黃冷觀喺一九二六年創辦。黃氏唔只係做校長，佢亦係《大光報》主筆。

一九三八年黃冷觀死，仔黃祖棻（Wong Cho Fun）接手。由於一九四一年日本侵港，黃祖棻遷校廣西柳州。

香港重光之後，一九四六年，在港復校。地址香港羅便臣道一百廿三號，校舍有兩層，有寄宿。

黃祖棻親中國共產黨，學校畀政府睇實。

一九五八年八月。香港政府發現校舍係危樓，而一度封閉。

學生整炸彈搞到學校被關閉
------------

一九六七年，六七暴動，中華中學唔少師生參與其中，因為罷工罷課得不到香港市民響應，鬥委會於是將暴動升級為連串土製炸彈襲擊，左派恐怖份子係香港通街放炸彈，搞「遍地菠蘿」想整死香港，左派恐怖份子宣稱「菠蘿」係用嚟炸平暴嘅警察，但係炸傷炸死咗好多都係香港平民百姓，反而搞到左派自己同係背後支持暴動嘅中國共產黨係香港嘅形象越來越神憎鬼厭。十一月廿七號深夜，中華中學嘅學生蕭偉民係校內嘅實驗室同左派暴徒一齊整炸燀，但係發生意外爆炸，哩個十八歲中華中學男學生被炸到重傷，佢俾自己有份整嘅炸斷咗一隻手，其他整炸彈嘅暴徒係意外發生後走嗮，掉低哩個重傷嘅中華中學學生，差人到場後叫十字車送佢入醫院救治，係現場又起出大批武器，差人之後拘咗五個涉案恐怖份子。香港政府係事發後因為中華中學被用作整炸彈，所以係爆炸案發生後下令封閉學校，教育司署安排學生轉校。係七月起周圍放炸彈嘅左派宣稱受到迫害，十二月三號，校長黃祖棻因敎唆學生製造炸彈，同參與暴亂被補。佢係鬥委會委員之一。十二月十三號，六七暴動漸趨被平息，中華中學請求敎育司解封學校，但遭到敎育司拒絕。

由於中華學校不得復辦。一九六九年，黃祖棻改名做**育華中學**，學校直到一九八零年，不敵政府資助學校競爭而結束。

舊生
--

* 董建華
* 梁愛詩，讀初中，黃冷觀係佢外公。黃祖棻係佢大舅父。
* 黃祖耀，又叫黃苗子，畫家。黃冷觀嘅仔。

參考資料
----

1. ↑  〈中華中學學生實驗室造炸彈 學生斷臂學校被封〉. 《蘋果日報》. 2018-03-08. 喺2022-07-11搵到.
2. ↑  〈左派貴族學生自製炸彈炸斷手〉. 《新傳網》. 2017-04-13.
**黃文萱**（英文：**Leticia Wong**，1992年10月18號—）係香港沙田區議會第一城選區前任議員，前香港公民黨員。

個人經歷
----

黃文萱自細喺沙田第一城大，係香港培正小學、協恩中學同埋香港中文大學嘅舊生，獲得新聞與傳播學院（榮譽）社會科學學士。大學時建立過社企「豐剩 The Leftovers」，攞到香港社會企業挑戰賽2012年冠軍及最有社會使命獎。畢業後曾經做過政治版記者，後來修讀香港中文大學全球政治經濟碩士，曾經擔任職社會創新顧問。

第6屆區議會選舉同埋後續事件
--------------

喺2019年第6屆香港區議會選舉，黃文萱參選沙田區議會第一城選區，最後打贏在位12年嘅黃嘉榮，成功報咗前黨友湯家驊八年前落選嘅一箭之仇，成功當選。

2021年6月4號，佢宣布劈炮，成為香港民主派區議員辭職潮嘅其中一位犧牲品。

攷
-

1. ↑  Net, 經濟通 ET. 〈香港社企挑戰賽 燃起你的創業夢！〉. *ET Net*. 喺2019-07-11搵到.

出面網頁
----


維基語錄收錄咗同呢篇文相關嘅摘錄：
**zh:黃文萱**

* 

* 〈沙田區議會 - 沙田區議會議員資料〉 (繁體中文). 沙田區議會.
* 黃文萱 | 公民黨 - 公道自在民心 Civic Party - The Civic Way, The Fairer Way
* 黃文萱嘅facebook頁



|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |